ועדת המשנה לענייני איו"ש, כנסת 20, פרוטוקול מספר 72, 2018-11-07 09:30

מרדכי יוגב: בוקר טוב לכולם.

מרדכי יוגב: התבלבלתי בספירה אם זה ישיבה מס' 18 או 20.

מרדכי יוגב: על הקודמת כתבתי 19, אבל אני מתחבט בעניין הכיסוי הסלולרי ביו"ש.

מרדכי יוגב: אני כל פעם אומר מחדש, הלוואי בכל הפריפריה, אני אומר גם לחברות, שהוגדר גם כצורך ביטחוני על ידי משרד הביטחון והוצג בפעם הקודמת, אולי כבר פעם וחצי, גם מתווה חדש לביצוע תוכנית עבודה לכיסוי סלולרי שסוכם בין משרד הביטחון למשרד התקשורת והאוצר לביצוע, וגם תוכניות העבודה הקודמות להקמת טועני תקשורת שנאמר שיימשכו במקביל.

מרדכי יוגב: במסגרת מטרות הוועדה היום זה גם לשמוע על סקר הפערים והצרכים, גם על תוכנית העבודה הממשלתית המתכללת הזאת לכיסוי הסלולרי, וגם ההתקדמות של כל האתרים של החברות, ולראות אם יש עוד דברים שבהם צריך לטפל.

מרדכי יוגב: אם נצליח וניגע גם בשליטה בתדרים והפרעות תקשורת ביו"ש, ואם לא אז בהמשך הטיפול השוטף מול – מי פה נציג מנכ"ל תקשורת?

קריאה: אני, לצורך העניין.

ענבל מעין: גם אני, יועצת המנכ"ל.

מרדכי יוגב: חסר לי פה שחקן אחד, עוזר שר הביטחון.

מרדכי יוגב: לא יודע, תאונת דרכים ואמרו לי שהוא מתעכב כמה דקות.

מרדכי יוגב: אז אנחנו אולי נתחיל בסדר השני בסקירה קצרה של החברות דווקא.

מרדכי יוגב: נמצאים פה PHI וסלקום.

מרדכי יוגב: פלאפון גם?

קריאה: לא, סלקום לא נמצאים.

מרדכי יוגב: סליחה.

מרדכי יוגב: פלאפון פה.

מרדכי יוגב: נעשה את זה זריז, יחסוך לנו זמן אחרי זה ומיד ניכנס לנושא של התוכנית הממשלתית.

מרדכי יוגב: רק כתשאול בסיסי, עומר ואלכס, בואו נשמע מכם סקירה קצרה על קידום של האנטנות.

עומר שרעבי: פדואל זה בעצם בית אריה.

עומר שרעבי: אנחנו נמצאים בתהליך מול העירייה שם ואני מאמין שזה יקודם עכשיו לאחר הבחירות.

מרדכי יוגב: ראש מועצה חדש, יהודה משהו.

עומר שרעבי: כן, כן.

עומר שרעבי: היה שם איזה עניין.

מרדכי יוגב: מה לו"ז ההקמה?

קריאה: זה עדיין במשא ומתן - - -

עומר שרעבי: לא, המשא ומתן נגמר.

עומר שרעבי: היה שם עניין שהם רצו להמתין עם זה אחרי הבחירות.

עומר שרעבי: אנחנו נקדם את זה עכשיו.

מרדכי יוגב: המקום הוא מתקן הטיהור, מעל הסרפנטינות.

עומר שרעבי: נכון.

מרדכי יוגב: אז מה לו"ז ההקמה שלכם, אם עכשיו מתחילים או עוד חודש?

עומר שרעבי: קשה לי להתחייב.

עומר שרעבי: אני מחכה קודם כל שהם יאשרו את הכול, ואז אנחנו נוכל לתת לוחות זמנים.

עומר שרעבי: זה תלוי בהם.

מרדכי יוגב: בעירייה?

קריאה: סוף 2019, תחילת 2020.

עומר שרעבי: יש עניין שם.

עומר שרעבי: הם רוצים שנשדרג גם את האתר שיש על בניין המועצה, אז במקביל - - -

מרדכי יוגב: זה עניין של שנה?

קריאה: אחרי שהוא יסיים, אני אתן סקירה.

מרדכי יוגב: דצמבר 2019 זה תאריך ייחוס?

קריאה: תיכף אני אתייחס.

מרדכי יוגב: אוקיי.

מרדכי יוגב: הר גילה?

עומר שרעבי: הר גילה מערב זה בחיפוש.

עומר שרעבי: יש שם בעיה של בעלויות.

עומר שרעבי: היו שם כמה אופציות שלא קודמו ואנחנו עדיין בחיפוש שם.

עומר שרעבי: טנא עומרים, אנחנו כרגע בתהליך בפרויקט הצבאי להקים שם אתר.

עומר שרעבי: אנחנו מחכים לאישור של הצבא.

קריאה: רגע, ברשותך, אתה רץ מהר מדי.

קריאה: גם נציג הר חברון לא מבין על מה מדובר.

קריאה: איפה התורן?

עומר שרעבי: בטנא עומרים?

קריאה: יש כבר מיקום?

אלכס שליו: חבר'ה, תיכף תקבלו.

קריאה: מה זה, תיכף?

אלכס שליו: אל תנהל את לי את הזה, תיכף תקבלו.

עומר שרעבי: זה עניין של הפרויקט הצבאי.

עומר שרעבי: אנחנו תלויים בצבא שיאשר את המיקום.

עומר שרעבי: ציר רחלים אריאל – אנחנו בהתנהלות שם מול היישוב.

עומר שרעבי: יש פיתוח של האיזור, המתחם שאנחנו הולכים להקים בו את האתר זה מיקום שבעבר היה לנו שם מגבר ואנחנו כרגע בהתנהלות מול היישוב לשדרג אותו.

מרדכי יוגב: אז האתר סוכם?

עומר שרעבי: כן, המיקום סוכם.

עומר שרעבי: יש שם פיתוח שייקח להם הרבה זמן עד שהם יעשו את הפיתוח.

עומר שרעבי: אנחנו רוצים לראות בינתיים איך אנחנו משתלבים שם במקביל לפיתוח, ושנתחיל להקים את האתר ולא להמתין לפיתוח, אז אנחנו ממתינים להם.

עומר שרעבי: מצפה חגית נמצא בהקמה, ממתין לחשמל.

עומר שרעבי: עם חברת החשמל זה ייקח כחודשיים עד שיהיה חשמל פעיל שם, אבל האתר הוא בהקמה.

עומר שרעבי: זה בגדול לגבי האתרים שבמחויבות עם ועדה - - -

מרדכי יוגב: האנטנה עומדת במצפה חגית, רק החיבור לא קיים.

אלכס שליו: הבטחתי לדודו שהאנטנה תעמוד.

אלכס שליו: הוא התעקש, אמרתי לו, עד שלא יהיה חשמל, הוא התעקש, שמנו את האנטנה, שדודו יהיה רגוע.

אלכס שליו: לנושא הפרויקט של סקייפול אנחנו הקמנו עד עכשיו 17 אתרים ביהודה ושומרון, ואנחנו אמורים עד סוף נובמבר לעמוד על 22 אתרים עם שאיפה ל-23, ואם העסק ישוחרר אז עד סוף השנה נעמוד מעל 25 אתרים, דבר שמשנה משמעותית את הפריסה הסלולרית בכל יהודה ושומרון.

אלכס שליו: מכיוון שהצבא משולב כמעט בכל הדרכים ובכל היישובים, אז מטבע הדברים, ברגע שאנחנו משולבים איתו אז גם הקליטה האזרחית בכל היישובים תהיה קליטה טובה.

אלכס שליו: בנוסף לכך התחלנו בפריסה של הציוד של תדרי ה-700, דבר שמעמיק מאוד את הפריסה והקליטה, גם האתרים החדשים ביהודה ושומרון יקבלו ציוד של 700.

אלכס שליו: ואני מניח שהדבר יחזק את הפערים שקיימים עדיין בכל הנושא של הכבישים הראשיים והיישובים ביהודה ושומרון, ככה שלקראת סוף השנה לפחות רשת PHI, שזה הוט ופרטנר, ייתנו מענה טוב מאוד, יותר מטוב מאוד לכל היישובים.

מרדכי יוגב: והחברות שנסמכות עליכם?

אלכס שליו: הוט ופרטנר.

מרדכי יוגב: יש עליכם טפילים כאלה, כמו 019.

אלכס שליו: הוט ופרטנר.

מרדכי יוגב: ואלה שעליכם קבוע?

אלכס שליו: מי זה קבוע?

מרדכי יוגב: 019 אמרו לי שהוא עליכם.

אלכס שליו: לא יודע.

אלכס שליו: כל מי שנספח אלינו - - - וכמובן גם חלק מכוחות הביטחון, מי שביקש, גם משמר הגבול, גם צה"ל, אנחנו משולבים אחד בשני.

אלכס שליו: ולקראת 2019 אנחנו מכניסים לתוכנית העבודה עוד כ-15 אתרים, אז אני מניח שהמגמה היא לגמור את 2019 עם סדר גודל פריסה של בין 40 ל-45 אתרים בכל יהודה ושומרון, שזה מאוד משמעותי וישנה את התמונה לחלוטין.

מרדכי יוגב: א', תודה.

מרדכי יוגב: ב', תשלים לנו לו"ז הקמה, תאריך ייחוס, דצמבר 19' זה נראה ריאי?

אלכס שליו: אני לא יודע, אני מחכה לאתרים החדשים בסקייפול.

אלכס שליו: אני לא בונה אתרים חדשים לפני שאני רואה מה נותנים לנו.

אלכס שליו: אבל אם אנחנו משוחררים לאתרים בסקייפול, אז אין טעם להקים אתר במקביל מהתחלה.

אלכס שליו: ולכן אני אומר שאני מחכה עד מרץ לקבל את הרשימה של 2019 ו-2020, ואז אני אוכל להתייחס.

אלכס שליו: כרגע אני לא מתייחס לגבי אתרים חדשים, חוץ מאתר שהתחייבנו עליו במצפה חגית והקמנו אותו.

מרדכי יוגב: הבנתי.

מרדכי יוגב: אז זה נכון גם לגבי האתרים האחרים, טנא עומרים, מעבר מיתר, הר גילה מערב.

אלכס שליו: זה נכון לגבי כל האתרים.

אלכס שליו: כרגע להערכתי התשובות שנקבל והפתרונות במסגרת הצבאית יהיו הרבה יותר מהירים מאשר במסגרת האזרחית.

עומר שרעבי: יש לדוגמה אתר בגשר ביר זית שפלאפון מובילים, שבחנו לעשות שם סקייפול, ובסוף אנחנו הולכים עם פלאפון.

עומר שרעבי: זו דוגמה איפה אנחנו מקבלים שיקול דעת יחד עם הצבא איפה כדאי להקים.

ענת בן משה: ברשותכם, לפני שעמית יסקור את הסטטוס שלנו עם האתרים לפי הרשימה אני רוצה להתייחס למה שאמר אלכס.

ענת בן משה: בסוף הדברים שלו הוא ציין ביושר שאתרים שלפי התוכנית, הגם שהוטל עליהם להקים אותם עבור כל החברות יכול להיות שלא יוקמו, והמשמעות היא שגם לפלאפון לא יהיה שירות במקומות האלה.

ענת בן משה: והדבר השני, רק לעדכן שאנחנו נמצא את עצמנו בסוף 2019 ככל הנראה בנחיתות משמעותית מול PHI בגלל המיזם של הצבא שמשפיע כמובן גם על הרשת האזרחית, ואנחנו יחד עם דודו ממתינים ועושים ניסיונות.

ענת בן משה: אנחנו צריכים פה את שיתוף הפעולה גם של הצבא וגם של דודו לקדם את ההקמה של האתרים במקומות שזה אפשרי, גם עבור חברת פלאפון בתוך או בסמוך לבסיסי צה"ל.

ענת בן משה: אנחנו התנענו את המהלך הזה כבר לפני כמה חודשים ועדיין ממתינים גם לתשובות וגם לסיורים.

מרדכי יוגב: אני אגיב לאמירה האחרונה שלך, אבל אני כן ארצה שנעשה וויש מהיר על האתרים שכן היו בעבודה.

מרדכי יוגב: חד משמעית, זה השלב השני או השלישי בתוכנית הזו כאשר נאמר כפי שנאמר פה בישיבות קודמות, שעד סוף 2018 ונכנס ל-2019, מי שזכתה במכרז הביטחוני PHI ממלאת את יהודה ושומרון ונסמכת אזרחית על אותם אתרים, וגם אפליקציית חירום מכלל הרשתות תעבור ברומינג דרך אותם אתרים - - - גם אם התקשרת מסלקום או פלאפון.

מרדכי יוגב: ובמהלך 2019 ברגולציה של משרד התקשורת – פה אני צריך אותך, ענבל.

דודו כהן: זה לא משרד התקשורת.

דודו כהן: זה אנחנו.

מרדכי יוגב: אתה נציג של משרד התקשורת.

דודו כהן: - - - זה קמ"ט תקשורת - - -

מרדכי יוגב: זה בסדר, אני בעדך אבל אני עדיין מטיל את האחריות על מנכ"ל תקשורת כי אנחנו מדינה שיש לה צבא ומינהל, ולא להיפך.

מרדכי יוגב: גם אם חושבים אחרת במינהל או במערכת המשפט.

קריאה: זה בסדר.

קריאה: הם לא חושבים אחרת.

דודו כהן: בסדר.

דודו כהן: אנחנו גוף שלטוני.

דודו כהן: לא?

מרדכי יוגב: אני אומר גם לך, מעין.

מרדכי יוגב: הרגולציה היא אצלכם ואתם צריכים להיות עם החברות ומול החברות.

מרדכי יוגב: לכם יש את הקשר ואת המנופים ואת כל הזכיינות ואת כל הדברים האחרים, הם מרוכזים במשרד התקשורת.

מרדכי יוגב: בשורה תחתונה, הרגולציה הזאת בשלב שני או שלישי של התוכנית, במהלך 19', דודו קמ"ט תקשורת הוא האיש שמנווט אותה, לעלות גם את סלקום ואת פלאםון - - -

ענת בן משה: אני אשמח שיגיע זמנו של דודו לדבר, אז הוא גם יגיד לנו איפה זה עומד.

ענת בן משה: בוא נגיד שזו נקודה מאוד משמעותית, אני לא יכולה לדבר בשם סלקום, אני מדברת בשם פלאפון.

מרדכי יוגב: ברור לי.

ענת בן משה: ואני חושבת שלא במכוון אבל תיווצר פה הפליה משמעותית נגד לקוחות פלאפון ביהודה ושומרון, וצריך לטפל בזה מוקדם ככל האפשר.

מרדכי יוגב: המשפט שלך בכל חריפותו ברור היה לי מהרגע הראשון ששמעתי על התוכנית, או ברור לנו.

מרדכי יוגב: בואו נלך רגע אחד לסקירה של מה שאצלכם בשוטף.

עמית קליין: אנחנו נתחיל בשני אתרים שאנחנו עובדים מול - - -.

עמית קליין: אחד זה בגבעת התמר, אנחנו בשלבים אחרונים של השלמת כל הדרישות ההנדסיות הרחבות שהם העמידו.

עמית קליין: אני מקווה שעד סוף השבוע הבא כל הדרישות יועברו אליהם.

מרדכי יוגב: אתם עובדים מול קמ"ט קש"ץ?

עמית קליין: אני לא יודע מה זה קמ"ט קש"ץ.

מרדכי יוגב: עופר הינדי.

מרדכי יוגב: או שמולכם?

קריאה: אנחנו מתכננים את זה, את הכול.

מרדכי יוגב: סגור.

עמית קליין: כנ"ל לגבי גשר ביר זית.

עמית קליין: אני רק חייב לציין שחוזים מקמ"ט משרד הביטחון טרם קיבלנו, למרות אינספור התראות והערות ופגישות.

עמית קליין: ציר חרמש – נמצא באמ"ת נבחר מיקום.

עמית קליין: כנ"ל בציר עדוריים, הגשנו בקשה לאמ"ת - - -

קריאה: סליחה, חרמש נמצא באמ"ת?

עמית קליין: כן, הגשנו בקשה למשרד התקשורת, יש כבר מיקום, אדמות מדינה.

עמית קליין: הכול בסדר, הכול רץ.

קריאה: אוקיי.

קריאה: תודה.

מרדכי יוגב: זה לא על פילבוקס ריחן?

עמית קליין: לא.

עמית קליין: ליד הפילבוקס.

קריאה: הוצאנו את זה מהפילבוקס כי אי אפשר לשים את זה שם.

מרדכי יוגב: טוב.

מרדכי יוגב: גם בגשר ביר זית אתם בעצם ממתינים לחוזה.

עמית קליין: גם בגשר ביר זית ממתינים לחוזה.

עמית קליין: בציר רחלים אריאל אנחנו ממתינים ל-PHI, וממה ששמענו פה לא תהיה אופציה.

עמית קליין: כנראה - - - משהו מול הצבא, במסגרת הצבא - - -

קריאה: לא, לא, לא.

קריאה: כפי שאמרתי מקודם, אנחנו מול אישור רחלים ואנחנו בתהליך - - -

עמית קליין: אוקיי.

עמית קליין: אז אנחנו ממתינים לכם.

מרדכי יוגב: עמנואל מצאו מיקום?

עמית קליין: אני כבר אמרתי את זה לכל מי שאמור לדעת.

עמית קליין: אנחנו הפסקנו את הטיפול בעמנואל.

עמית קליין: אנחנו הוצאנו שם למעלה מ-100,000 שקל, כל פעם בטענה אחרת, תבואו, תעשו, אנחנו נאשר, אנחנו נבוא, אנחנו נלך.

עמית קליין: בפעם האחרונה שהיינו שם אמרנו, חבר'ה, אנחנו מפסיקים את הטיפול כי גם אחרי ששינינו את המיקום, היתה פגישה עם ראש המועצה, היתה פגישה עם בעל הנכס, הם אמרו, אין שום בעיה, יצאנו לתכנון מחדש, בסוף אמרו לנו, חבר'ה, לא, ההוא מתנגד, זה מתנגד, ואז אתה אמרת - - -

קריאה: יש ראש מועצה חדש.

ענת בן משה: בכל מקרה פלאפון כבר ככל הנראה לא תקים את האתר הזה, ובמסגרת התכנון של כל הפרויקט הזה צריך לחשוב איזו חברה תקים את האתר בעמנואל.

ענת בן משה: זה כבר לא תהיה פלאפון.

קריאה: אז אני לא ניגש - - -

מרדכי יוגב: בואו נלך הלאה.

מרדכי יוגב: אני לא רוצה להיתקע במיקום.

מרדכי יוגב: נעלה?

עמית קליין: כנ"ל בנעלה.

עמית קליין: בדיון האחרון שאני הייתי בוועדת התנגדויות, הם שוב פעם אמרו לנו, חבר'ה, בואו נצא שוב פעם למיקומים חלופיים.

עמית קליין: אמרתי, אין מיקומים חלופיים - - -

מרדכי יוגב: הולכים הלאה.

מרדכי יוגב: אבנת חובר לחשמל?

קריאה: אמור היום.

מרדכי יוגב: אז יש סיבה לחגוג היום.

קריאה: יכול להיות שתוך כדי דיון נקבל הודעה שהוא מחובר.

עמית קליין: דרך אגב, גם בציר הרודיון אנחנו ממתינים לסלקום.

עמית קליין: ובקידה לחיבור הגנרטור עדיין יש התנגדות של קמ"ט שמורות טבע, הוא טוען שזה מפריע שם לנדידה של ציפורים, אני לא יודע מה.

דודו כהן: אין שום התנגדות.

דודו כהן: אנחנו סגרנו את זה, והנושא של חיבור חשמל לקידה יתבצע.

עמית קליין: נו, בסדר.

מרדכי יוגב: מתי, דודו?

דודו כהן: קמ"ט חשמל שלנו נתן לפני מספר ימים אישור לחברת החשמל לעבוד לפי התוכנית המקורית.

עמית קליין: סלקום יודעים מזה?

דודו כהן: יודעים מזה, וכרגע זה נכנס לביצוע בלו"ז של חברת החשמל.

דודו כהן: אני מניח שתוך שלושה-ארבעה חודשים זה יתבצע.

קריאה: בסדר, לא שזה ישפיע על הקליטה הסלולרית.

דודו כהן: כן, אבל זה משהו שהתחייבנו.

דודו כהן: גם את אבנת וגם את קידר.

דודו כהן: ואנחנו מבצעים.

קריאה: מסחרית זה טוב.

מרדכי יוגב: לא צריך מתדלקת כל יומיים.

מרדכי יוגב: לגוש עציון יש פה נציג?

קריאה: אני בודק עכשיו עם סלקום והוא אומר לי ששוב פעם, כמו בפעם הקודמת, הוא לא קיבל זימון.

קריאה: אז אולי תבדקו אצלכם.

קריאה: זה מה שהוא כתב לי עכשיו.

מרדכי יוגב: טוב.

מרדכי יוגב: מיצד אספר, רבעון שני, ובקיצור עד יוני-יולי?

עמית קליין: סוף רבעון ראשון, תחילת רבעון שני, אנחנו נצטרף לתורן של סלקום במיצד.

מרדכי יוגב: תאריך ייחוס, עד מאי 2019, הצטרפות לתורן של סלקום.

מרדכי יוגב: דודו, אתה רוצה להשלים עוד כמה דברים של סלקום או להתייחס לכל הדברים האלה הפרטניים?

מרדכי יוגב: ומיד נעבור לתוכנית הכללית.

דודו כהן: מבחינת סלקום, ציר הרודיון, מחנה שדמה, אנחנו סגרנו עם החברה.

דודו כהן: כרגע ממתינים לאישור אחרון של אג"ת ואנחנו יוצאים לדרך בעניין הזה.

מרדכי יוגב: אג"ת מתי?

דודו כהן: בימים הקרובים אנחנו נקבל את האישור וסגרנו את זה כבר, ומפה והלאה אנחנו נוציא רישיון תקשורת, אני מניח תוך שבועיים, והחברה צריכה להתחיל בשלבים של הקמת האתר.

דודו כהן: זה לא היתר בנייה כי צריך להיות היתר בנייה צבאי.

דודו כהן: זו סוגיה בפני עצמה, היא צריכה להתנהל מול אהו"ב.

דודו כהן: פתחנו כבר את הערוץ של סלקום מול אהו"ב, אגף הנדסה ובינוי של משרד הביטחון.

דודו כהן: אנחנו משתדלים לקצר שם תהליכים, למרות שהתברר לנו שההליכים הצבאיים לפעמים יותר ארוכים מההליכים האזרחיים.

מרדכי יוגב: האתר הזה בטח יהיה גם בתוך הסקייפול בתוכניות של PHI.

דודו כהן: לא.

אורי מנדס: אנחנו לא יודעים בוודאות.

דודו כהן: בנושא של הסקייפול, הסלולר הצבאי, PHI הולכים להרודיון, איך שהוא זה יכסה אותם.

דודו כהן: בנושא של שדמה יהיה פלאפון וסלקום.

דודו כהן: האתר של שדמה מופיע במסגרת התוכנית האזרחית של 18 אתרים שאנחנו מכניסים חלק מהם למקרקעין צבאי, אבל זה לא במסגרת הסלולר הצבאי.

דודו כהן: צריך להבין את הנקודה הזאת.

דודו כהן: האתר השני שסגרנו עם סלקום זה - - - עלי זהב.

דודו כהן: יש שם התנגדות בנושא מגדל המים.

דודו כהן: אנחנו מטפלים בנושא הזה, ניסינו למצוא מיקומים חלופיים יחד עם סלקום.

דודו כהן: כרגע זה נשאר כפי שזה.

דודו כהן: אנחנו מקווים שבסופו של דבר נצליח להפקיע שם את העניין הזה, ואז חברת סלקום תקים שם את המתקן.

דודו כהן: כביש 465, צומת עופרים, גם פה כבר עשינו סיור.

דודו כהן: זה על תורן צבאי.

דודו כהן: זה משולב במקרה הזה גם עם הנושא של הסלולר הצבאי, אנחנו כרגע ממתינים עדיין לאישור אג"ת, לסלקום, לא לסלולר הצבאי.

דודו כהן: צריך אישור אג"ת לסלקום.

קריאה: אפילו לצבאי ישדר תוך שבוע.

דודו כהן: זה מבחינתך.

דודו כהן: אבל מבחינת סלקום צריך אישור אג"ת.

קריאה: דודו, באיזה מיקום זה?

מרדכי יוגב: מוצב נווה יאיר, 465, נווה צוף מערב.

קריאה: לא, לא.

קריאה: זה לא נווה יאיר.

מרדכי יוגב: אז איפה זה יהיה?

קריאה: צומת עופרים.

דודו כהן: זה לא נווה יאיר.

דודו כהן: זה תורן המצלמה.

דודו כהן: זה לא מוצב נווה יאיר.

דודו כהן: זה תורן המצלמה.

דודו כהן: בהמשך, מי שמכיר, יש שם איזשהו תורן לשם סלקום יצטרף ואנחנו מבקשים באותה הזדמנות גם מפלאפון שיבקשו להצטרף למתקן הזה לבחון את העניין הזה.

עמית קליין: איפה?

עמית קליין: סליחה, לא שמעתי.

דודו כהן: עופרים דרום.

דודו כהן: נדמה לי שאמרתם שיש לכם שם - - -

קריאה: לדעתי יש לנו שירות שם.

קריאה: אנחנו נבדוק את זה שוב.

דודו כהן: בסדר.

דודו כהן: אני יודע שאמרתם שיש שירות.

דודו כהן: אנחנו נבחן את זה ונראה.

מרדכי יוגב: אז זה גם יענה על עופרים דרום?

דודו כהן: נכון.

דודו כהן: במעבר תרקומיא גם כן חברת סלקום.

דודו כהן: כרגע אנחנו עשינו סיור אחד, עדיין לא נמצא שם מיקום מדויק.

דודו כהן: החברה התחייבה בפנינו למצוא מיקום נוסף.

דודו כהן: כרגע זה נמצא בבחינה.

דודו כהן: אדוריים נגוהות – סגרנו עם חברת סלקום שהיא תקים מתקן באדוריים נגוהות בסמוך למושב דביר, לא בתוך המוצב אלא בסמוך, על אדמות מדינה.

ענת בן משה: תורן קרקעי?

דודו כהן: יקימו תורן קרקעי, אתם תצטרכו אליו ואני מניח שגם פרטנר - - -

קריאה: לא בטוח.

דודו כהן: ממש בימים אלה זה ממתין לחתימה סופית אצלנו מול קמ"ט אפוטרופוס וייצא היתר בנייה.

דודו כהן: זה עבר בוועדה אצלנו כבר, עבר בוועדת תמ"א 56, ואנחנו כרגע בימים הקרובים נשפר את האתר הזה להקמה.

מרדכי יוגב: כשאתה אומר קמ"ט, אתה אומר, עד מחצית 2019?

דודו כהן: אני לא יודע.

דודו כהן: בסופו של דבר, אני לא דובר של חברת סלקום.

דודו כהן: אני מוצא את עצמי פעם שנייה מציג – הם לא הגיעו לפה.

דודו כהן: אני לא יודע להגיד תוך כמה זמן זה יקרה.

דודו כהן: זה בטח צריך להיכנס לתוכנית העבודה אצלם.

דודו כהן: אנחנו נזמן אותם כדי להבין שאכן ב-2019 הדבר הזה יופיע בתוכנית העבודה.

דודו כהן: כל מה שאמרתי אמור להופיע בתוכנית העבודה של 2019, אבל את זה סגרנו בגדול עם החברה.

דודו כהן: ולכן רציתי שנציג של החברה יהיה כדי שהוא יצהיר את זה בפני הוועדה.

מרדכי יוגב: עוד משהו שאתה רוצה להוסיף על מה שנאמר פה?

דודו כהן: אז זה שני דברים שאמרנו.

דודו כהן: קידה - - - זה אומנם מתקשר לחברת סלקום, שילמה את הכסף לחברת החשמל.

דודו כהן: ניל"י, אנחנו מדגישים פעם שלישית, לא תחובר לחשמל מאחר שמדובר במתקן על אדמה פרטית.

אלכס שליו: אנחנו נפרק אותו.

אלכס שליו: דודו, אנחנו נפרקו אותו.

דודו כהן: תפרקו ותזיזו אותו 250 מטר - - -

אלכס שליו: לא אמרתי שנזיז.

אלכס שליו: אמרתי שנפרק.

אלכס שליו: אנחנו לא יכולים לעמוד בנושא הזה, 18,000 שקל לחודש, גנרטורים, עברו מספיק שנים, כולנו נרתמו ולא נרתמו.

אלכס שליו: אנחנו במהלך 2019 נפרק את המתקן הזה.

אלכס שליו: זה ייצור שם בעיה.

אלכס שליו: אבל אנחנו לא יכולים להמשיך ולהחזיק אותו.

דודו כהן: אנחנו נתנו פתרון לעניין הזה.

דודו כהן: אפשר להזיז את המתקן הזה 250 מטר.

דודו כהן: זה אדמות מדינה.

דודו כהן: אולי זה קצת פחות טוב מבחינת כיסוי סלולרי, אבל זה עומד בתנאי החוק.

דודו כהן: אין מה לעשות.

דודו כהן: אנחנו לא יכולים לאשר מתקן שהוא באדמות פרטיות.

דודו כהן: הסברנו את זה.

דודו כהן: זה העניין.

מרדכי יוגב: אני רושם את הבעיה.

מרדכי יוגב: אני לא רוצה להתייחס כרגע למחשבות על פתרונות.

דודו כהן: אתה רוצה שאני אמשיך לעניין שמעבר לפרטים?

מרדכי יוגב: כן.

מרדכי יוגב: תעבור לסקר כי לפי דעתי הוא הבסיס.

מרדכי יוגב: או כל מה שאתה יודע לומר על תוכנית האב ועל ההתקדמות שלה.

דודו כהן: אני רוצה לעשות סדר כי חלק מהנקודות של המתווה החדש שאושר על ידי שני המנכ"לים, מנכ"ל משרד התקשורת ומנכ"ל משרד הביטחון – אגב בתחילת אוגוסט הצגנו את המתווה שלנו לשני המנכ"לים והמתווה הזה קיבל את האישור שלהם.

דודו כהן: אני רוצה להגיד שש נקודות כדי לעשות סדר בעניין הזה.

מרדכי יוגב: שני המנכ"לים זה ביטחון ותקשורת?

דודו כהן: נכון.

מרדכי יוגב: והאוצר והמשפטים בלוּפּ?

אורי מנדס: לא, מכיוון שבתוכנית הזו ובהקשר הזה אין עניין של כסף כרגע.

דודו כהן: אין כרגע עניין של כסף.

דודו כהן: אני לא יודע מה יקרה, אבל במסגרת משרד התקשורת ומשרד הביטחון סיכמנו את הדבר הזה, קיבלנו אשרור לזה, ואני רוצה להציג מה הן הנקודות.

דודו כהן: א', כמובן בבסיס זה הסתמכות על פרויקט של הסלולר הצבאי שחברת PHI מתפעלת.

דודו כהן: הסלולר הצבאי האו בדור 4.

דודו כהן: צריך להדגיש את זה.

דודו כהן: אנחנו דורשים פה, ואני אומר את זה לאלכס, שלמרות שהפרויקט של הסלולר הצבאי הוא ממוקד גם מבחינת הסקטורים וההתקנה שלהם למיקומים שצה"ל מבקש, אנחנו ביקשנו להרחיב את זה כך שבכל מקום שמופעל מתקן הוא יפעל 360 מעלות כדי שיאפשר קליטה מרבית גם לאותם איזורים שהם לא דווקא בעניין הצבאי.

אלכס שליו: אז קיבלנו את הבקשה שלכם, וכל אתר יכסה 360 מעלות.

דודו כהן: חשוב להבין גם את המשמעות של העניין.

אלכס שליו: כל אתר יכסה 360 מעלות.

דודו כהן: לפי הרישומים שקיבלנו מצה"ל, כרגע יש 38 מתקנים ש-17 מהם הופעלו, כמובן לפי צורך צבאי.

דודו כהן: פרויקט הסלולר הוא צבאי, ומה שקובע את הצורך זה הצורך הצבאי.

דודו כהן: אנחנו בסך הכול משתלבים.

דודו כהן: אנחנו תופסים טרמפ בעניין הזה.

דודו כהן: הרשימה הזו, או שתקטן או שתגדל, לפי השיקולים הצבאיים.

דודו כהן: אין לנו פה מעורבות.

דודו כהן: הנקודה השנייה בתוכנית זה שהתוכנית התלת-שנתית שהתחילה - - - ממשיכה, וזה אותם 18 אתרים פלוס אתר נוסף שכבר הוקם בוואדי חרמייה, ובעניין הזה אנחנו קצת במחלוקת עם חברת PHI פרטנר, אנחנו לא מקבלים את העניין של היעדר המחויבות שלהם להמשיך בתוכנית הזאת ולהתנות את זה בהתקדמות של פרויקט הסלולר הצבאי.

דודו כהן: אנחנו נדון בזה בנפרד, אבל בעיקרון התוכנית התלת-שנתית, סלקום, פלאפון ופרטנר נמשכת, וקיבלת כרגע סקירה.

דודו כהן: חלק מהתוכנית הזאת נכנסה לתוך מקרקעין צבאי.

דודו כהן: למשל, ביר זית, אפרת, מוצב דביר, כביש 465, אלה מתקנים שמופיעים בתוכנית ה-18, הם לא במסגרת הסלולר הצבאי, אבל הם נכנסים למתקנים צבאיים כדי להקל.

דודו כהן: הנקודה השלישית זה יצירת שירות נדידה בקוד 1208.

דודו כהן: אנחנו כבר נפגשנו יחד עם משרד התקשורת, אגף הנדסה, עם נציגי החברות, המנהדסים של החברות, הם הכינו את העניין הזה, לשיחות חירום בלבד.

דודו כהן: אנחנו הולכים לעשות בחודשיים הקרובים בדיקות כדי לוודא שאכן בטלפונים שאפשר להפעיל את הקוד הזה, לא בכל הטלפונים אפשר יהיה להפעיל, תהיה נדידה לצורך שיחות חירום.

דודו כהן: אנחנו רואים בזה פיתרון מאוד מאוד משמעותי מהבחינה הזאת של היכולת לייצר שיחה לא למוקד 100, כי מוקד 100 הוא בעייתי מהבחינה הזאת, אלא זה ייכנס למוקד הרלוונטי לפי המיקום.

דודו כהן: גם אם תושב שילה במקרה מגיע לגוש עציון, הוא יחייג קוד 1208, הוא יגיע למוקד של גוש עציון ולא למוקד של בנימין.

דודו כהן: הנקודה הרביעית זה בדיוק החלק שענת דיברה עליו, השילוב של חברות פלאפון וסלקום, במסגרת הפרויקט של הסלולר הצבאי, האפשרות שלהם להיכנס לאותם מתקנים צבאיים על בסיס זה שהשירות הסלולרי בלי שום קשר לפרויקט הצבאי הוגדר כשירות חיוני, ביטחוני.

דודו כהן: לכן הגשנו רשימה וכרגע אנחנו מול צה"ל, אגף תקשוב ואג"ת.

דודו כהן: הגשנו את הרשימה של פלאפון וסלקום לפני כחודשיים, ואנחנו צריכים לקבל פידבק מתי יתחילו הסיורים.

דודו כהן: בימים הקרובים אנחנו נקבל תשובה פורמלית של צה"ל לעניין הזה ולראות איפה אפשר לשלב את החברות.

דודו כהן: זה מאוד משמעותי מבחינת החברות ואני מקווה שזה גם ירגיע את העניין של יצירת העדפה או אי העדפה מול PHI.

ענת בן משה: סליחה, דודו, שאני נכנסת לדבריך.

ענת בן משה: בהקשר הזה צריך לקחת בחשבון שגם המהלך חשוב, אבל גם לוח הזמנים הוא חשוב מאוד.

ענת בן משה: אין פה אצבע מאשימה כלפי אף אחד, אבל מאיך שהדברים מתנהלים אנחנו מקווים שהאישור הזה שיש לנו לא יקרה ב-2020.

ענת בן משה: ולמעשה בפועל ההפליה גם נוצרת וגם מתגברת, וזו לא הפליה כלפי פלאפון אלא כלפי הלקוחות שלה.

אלכס שליו: רצית להגיד שאת מקווה שזה יהיה ב-2020.

ענת בן משה: אני יותר עדינה ממך.

ענת בן משה: אתה יודע, בכל זאת.

ענת בן משה: אני חושבת שכולם פה - - - רוח הדברים.

מרדכי יוגב: כולם מבינים.

מרדכי יוגב: לגמרי, כן.

דודו כהן: אנחנו קבענו פגישה עם אג"ת ואגף תקשוב, אם את רוצה לרדת לפרטים, ב-21 לחודש זה.

דודו כהן: נקבל את הרשימה בימים הקרובים ונתחיל בסיורים האלה.

דודו כהן: הנקודה החמישית, הקצינו תדרים בתחום ה-700 ל-PHI ופרטנר כדי שיפעילו משדרים, שההתפשטות האלקטרומגנטית שלהם - - -

אלכס שליו: כשאתה אומר PHI פרטנר, תגיד גם הוט.

אלכס שליו: או שתגיד PHI או שתגיד הוט פרטנר.

אלכס שליו: אחרת החבר'ה של הוט יחשבו שאתה לא מייצג אותם.

דודו כהן: בסדר, בסדר.

אורי מנדס: אנחנו נגיד שם קוד אלכס, ונפטור את עצמנו.

דודו כהן: אמרנו גם בעניין הזה, הבהרנו את זה בפגישה למנכ"ל PHI וגם הודענו את בכתב לפרטנר להוט מובייל שאין מגבלה, בניגוד לארץ, אין מבלה של כמות מתקנם להפעיל בתדרי 700, למרות שההקצאה היא זמנית.

דודו כהן: אולי לך זה לא כל כך ברור, אבל החברות פה זה קצת מדגדג בכף היד לחברות האחרות.

דודו כהן: אבל למרות זאת, מאחר שיש עדיפות לנושא של הכיסוי הסלולרי, אין מגבלה להפעיל מתקנים בתחום ה-700.

דודו כהן: והנקודה האחרונה שהיא הנקודה השישית, שמבחינתנו היא חשובה, אולי היא לא טובה לחברות, אנחנו פועלים עכשיו להוצאת צו אלוף להטלת עיצומים כספיים על החברות אם לא תהיה עמידה בתוכנית העבודה.

אלכס שליו: ותוסיפו כסף, אלה שמקימים יותר?

דודו כהן: אלה שש הנקודות - - -

ענת בן משה: יש קנס פרס גם או שרק קנס?

דודו כהן: אני לא יודע עכשיו.

דודו כהן: אלה שש הנקודות של התוכנית.

דודו כהן: כמובן שמאחורי כל נקודה כזאת נעשתה פעילות.

דודו כהן: גם הנושא של הצו נמצא אצל יועמ"ש איו"ש.

דודו כהן: הנושא של הפעלה של קוד חירום נמצא אצל אגף הנדסה.

דודו כהן: עשינו פעילויות.

מרדכי יוגב: אורי, בבקשה.

מרדכי יוגב: איך אתה מפעיל את הדבר?

מרדכי יוגב: הרי אתה דרשת בהתחלה תקנים.

מרדכי יוגב: גע בנקודה הזאת.

אורי מנדס: התקנים שהמינהל האזרחי ביקש היו לטובת רעיון שאנחנו נקים את המתקנים, אנחנו נקים את האנטנות, והחברות ישכרו מאתנו את השטחים הללו.

אורי מנדס: זה היה הרעיון.

אורי מנדס: זו היתה התוכנית.

אורי מנדס: הוצג גם מודל כלכלי לעניין הזה.

אורי מנדס: מהרגע שהמתווה הזה לא קרה והתרומם נושא הסלולר הצבאי, שבו אחת החברות זכתה במכרז והיא זו שמקדמת את הסלולר, התייתר הצורך בעניין הזה.

אורי מנדס: אנחנו קיבלנו סיוע ממנכ"ל משרד הביטחון בדמות תקן צבאי ליועמ"ש איו"ש על מנת שילווה אותנו לפחות בשנתיים הקרובות בתחום הזה, וסיוע תקציבי לשכירת מהנדס תקשורת שילווה את דודו בייעוץ חיצוני.

אורי מנדס: אלה הדברים.

קובי אלירז: אני רוצה פה להוסיף שנייה.

קובי אלירז: סליחה, אורי.

קובי אלירז: שלום, דרך אגב.

קובי אלירז: בוקר טוב.

מרדכי יוגב: שלום וברכה.

מרדכי יוגב: בוקר טוב.

קובי אלירז: צר לי על האיחור.

קובי אלירז: משרד התקשורת לא נמצא פה או שיש פה נציג שלכם?

מרדכי יוגב: יש.

מרדכי יוגב: עוזרת המנכ"ל.

קובי אלירז: אז אני רוצה לומר שהיה סיכום מול משרד התקשורת שאנחנו נחלוק בתקנים, יהיה תקן אחד על משרד הביטחון ואחד על משרד התקשורת.

קובי אלירז: היה קשה למשרד התקשורת, ומשרד הביטחון לקח את שני התקנים עליו, מה שאורי פירט.

קובי אלירז: זה רק אומר – אני לא אגיד שזה פשוט לאף אחד, אבל לשים שני תקנים גם רב סרן ביועמ"ש איו"ש וגם יועץ - - -

מרדכי יוגב: אם אנחנו מבינים נכון, אורי, ולא היית פה בישיבה שהיתה עם רמ"א על תקני ינהל וכבר הוצאנו לה טיוטת סיכום - -

קובי אלירז: מכיר.

מרדכי יוגב: - - אז אנחנו רואים את זה כבר כחלק מכל העבודה המקיפה על תקני מינהל.

אורי מנדס: לא, אדוני.

אורי מנדס: אני אגיד את הדבר הבא.

אורי מנדס: דודו, כמו שאת המבין, נאנק היום תחת העומס המוטל עליו גם בדברים נוספים, רישיונות יבוא, בדיקות ביטחוניות.

אורי מנדס: מה שמציין עוזר השר מדויק לחלוטין, רק בתיקון קטן: אין מדובר בעובד מדינה, אלא מדובר בשכירת עוד יועץ חיצוני.

מרדכי יוגב: ברור.

אורי מנדס: ליועץ חיצוני יש יתרון ויש חיסרון - - -

מרדכי יוגב: זאת אומרת, תקן צבאי אחד ליועמ"ש ויועץ חיצוני להנדסה התקשורתית.

אורי מנדס: ויועץ חיצוני שאיננו עובד מדינה, ואז הוא גם לא יכול להפעיל סמכויות, ואז הוא גם עולה למדינה פי שלושה בערך בסך הכול.

אורי מנדס: יועץ חיצוני שאני מעסיק אותו, לעומת עובד מדינה, הוא גם לא יכול להפעיל סמכויות וגם עולה פי שלושה וגם אחרי שנתיים הוא הולך הביתה אחרי שאתה מלמד אותו את המקצוע.

אורי מנדס: אלה התחומים.

אורי מנדס: זו הדרך, אני מכבד אותה.

אורי מנדס: לכן אצל דודו כבר היום מועסקים ארבעה יועצים חיצוניים, ואנחנו מוסיפים לו עכשיו את החמישי.

אורי מנדס: אלה הם כללי המשחק - - -

מרדכי יוגב: מכיוון ששירה מלווה גם את הפרויקט של המינהל - -

אורי מנדס: היטב.

מרדכי יוגב: אז אני חושב שבעבודה הסדורה להתקדם קדימה, לאן שהגענו אבל בעבודה הסדורה, יש מקום שתשקלו בהתאם גם לממד הכלכלי אם מחליפים יועצים בתקן או לא.

מרדכי יוגב: כל השיקול הזה.

מרדכי יוגב: אבל נשמע גם אותךְ.

אורי מנדס: החלק המהותי זה מה שציין דודו, התוכנית מתקדמת, מנכ"ל משרד הביטחון עוקב אחריה באופן הדוק והיא באמת מביאה בשורה.

אורי מנדס: היא לא מביאה בשורה בעניין פלאפון וסלקום בשלב הזה, וכפי שציינה נציגת פלאפון כאן, זו אבן הנגף הכי משמעותית כרגע.

אורי מנדס: אני לא יודע להגיד שלדבר הזה יש פתרון.

מרדכי יוגב: נגיע לזה עוד רגע.

מרדכי יוגב: זו אבן הנגף, כמו שאתם אומרים, אבל נגיע אליה.

אורי מנדס: אם תרשה לי עוד נקודה אחת, בבקשה, שאני אגיד אותה בסיום, אני ממליץ לאדוני היושב-ראש לגעת בעוד נקודה אחת שלא נגעת בה ב-19 הדיונים שבהם התקיימו כאן המפגשים והמעקב המיטבי שלך, וזה שהוא מניע את כולם לעשות את הדברים.

אורי מנדס: תמיד יש שיחות מהר-מהר לפני מפגשים אצלך ועוד כמה דברים נסגרים.

אורי מנדס: זה מעולה.

אורי מנדס: נקודה אחת שחשוב לגעת בה ולדעתי שווה לפתוח אותה כאן בפניך בוועדה – הקמת האנטנות בחלק מהמקרים מתעכבת בשל שיקולים כלכליים של החברות.

אורי מנדס: אחד הדברים הקשים ביותר הוא העובדה שהשכירות שנדרשות לשלם החברות היא שכירות מאוד-מאוד גבוהה ביחס לכל מקום בארץ.

אורי מנדס: והמועצות שמצד אחד טוענות בצדק על הצורך הביטחוני בנקודות תקשורת ובקליטה סלולרית גובות כסף רב מאוד מהחברות, וזה מה שהופך את זה לזה שהם לפעמים – התוכנית שקבעת היתה 2015-2017, בחלק מהמקרים, לולא הדבר הזה היה, היינו רואים עוד אנטנות קמות - - - הכלכלי שלהן היה אחר.

אורי מנדס: אני חושב ששווה שהם יציגו את זה באחת הפעמים בהשוואה אפילו למחירי שכירות בתל אביב.

מרדכי יוגב: אני אומר לך בפשטות, אורי, ושלמה, אני מבקש שתעבירו לנו רשימה של עלויות השכירות - - -

שלמה ועקנין: זה סודי אצלם, עד כמה שאני זוכר.

אלכס שליו: סודי?

אלכס שליו: ! אין שום סוד.

אלכס שליו: אני אעביר לך את זה בכיף.

קובי אלירז: אכן יש פער כזה?

קובי אלירז: סליחה, אני רוצה לשאול אתכם.

קובי אלירז: יש כזה פער?

קריאה: בוודאי.

קובי אלירז: פער באופן משמעותי?

אלכס שליו: מאוד משמעותי.

עומר שרעבי: משמעותי מאוד, ובחידושי הסכמים זה הולך ומחמיר כי הם מעלים את שכר הדירה.

אלכס שליו: קח בחשבון דבר נוסף.

אלכס שליו: אנחנו משלמים כפול, כי גם לממ"י, מינה מקרקעי ישראל, אנחנו משלמים 21,000 שקל בשנה על תורן, מלבד שכר הדירה שאני משלם - - -

קובי אלירז: זאת אומרת, אתה לא משלם את זה באיו"ש.

אלכס שליו: אני משלם את זה באיו"ש - - -

קובי אלירז: למה אתה משלם את זה באיו"ש?

אלכס שליו: למה?

אלכס שליו: תגיד לי אתה למה.

קובי אלירז: אתה משלם את זה גם לקמ"ט - - - היום?

אלכס שליו: כן, כן.

קובי אלירז: את אותו סכום?

אלכס שליו: איזו שאלה?

אלכס שליו: ! תקשיב לי, רק הבוקר - - -

ענת בן משה: ולדעתנו - - -

מרדכי יוגב: הבנו, הבנו.

אלכס שליו: רק הבוקר - - -

אורי מנדס: אלכס, סליחה.

אורי מנדס: אדוני היושב-ראש, אני אשלים משפט אחרון בהקשר הזה.

אורי מנדס: גביית הכסף הזו איננה תקינה.

מרדכי יוגב: אני קיבלתי את ההערה שלך כמות שהיא.

אלכס שליו: לא לגבי הסכום.

אלכס שליו: על עצם זה שבכלל מתבצעת גבייה.

מרדכי יוגב: לא, שכירות זה שכירות, אבל המחיר שלה צריך להיות באיזה שהוא פיקוח.

אורי מנדס: לא.

אורי מנדס: הנכס הוא לא בבעלות שאתה רשאי לסחור בו בפעם השנייה.

אורי מנדס: נציגת משרד המשפטים פה בוודאי תוכל לתת תשובה ברורה יותר.

מרדכי יוגב: טוב, הבנו את הנקודה.

מרדכי יוגב: רשמנו - - -

אורי מנדס: התשלום שהולך לקמ"ט - - - הוא התשלום החוקי.

ענת בן משה: בלבד.

ענת בן משה: נכון.

ענת בן משה: ברשותכם, אני אגיד איך זה עובד לא ביו"ש.

אלכס שליו: דודו, הבוקר העברתי תשלום לקמ"ט - - - 800,000 שקל.

ענת בן משה: אני אגיד איך זה עובד לא ביו"ש.

ענת בן משה: במקומות שבהם המקרקעין הם של מינהל מקרקעי ישראל אנחנו משלמים למינהל מקרקעי ישראל.

ענת בן משה: רק למי שיש בעלות במקרקעין, בעלות בטאבו במקרקעין שבו אנחנו נמצאים, אנחנו משלמים גם לו.

ענת בן משה: זה לא המצב ביו"ש.

ענת בן משה: יש פה את החטא הקדמון שהיה צורך להקים והיה הרבה כסף ולא היתה בעיה, ונוצרו עובדות בשטח.

ענת בן משה: אנחנו חווים את זה - - -

מרדכי יוגב: הבנו את הבעיה.

מרדכי יוגב: בואו נתקדם, אנחנו נתייחס אליה אחר כך.

מרדכי יוגב: לא כעת.

מרדכי יוגב: אני רוצה לשמוע את כולם.

מרדכי יוגב: קובי, אתה תתייחס אחרי שנשמע את האנשים.

מרדכי יוגב: שירה, את רוצה להוסיף?

שירה עמיאל: לא.

מרדכי יוגב: זאת אומרת, מקובל עלייך מה שאת שומעת כרגע.

מרדכי יוגב: ואתם במסגרת התוכנית ההמשכית תתנו את הדעת גם על מה משתלם יותר ומה נכון יותר.

מרדכי יוגב: נציג אג"ת, בבקשה.

יואב נפשי: אני אזכיר, צה"ל הגדיר את הצורך של הכיסוי הסלולרי באיו"ש כצורך ביטחוני.

יואב נפשי: את זה עברנו.

יואב נפשי: אנחנו מתקדמים בפרויקט הסלולר הצבאי, בהקמת התשתית של PHI על התרנים הצבאיים אנחנו מתקדמים כפרויקט צבאי.

יואב נפשי: עכשיו אנחנו מיושרים.

יואב נפשי: אני לא רואה מה נדרש להוסיף בנושא הזה.

מרדכי יוגב: זאת אומרת שגם אותם מקומות שפה נאמר שיש בהם עיכובים, אפרת, גבעת התמר – אני מפנה מבט גם לעוזר שר הביטחון – גשר ביר זית, אלה מקומות שיש ממשק של אג"ת אליהם, כן לא פילבוקס מעבר תאנים לא נזכר פה על ידי פלאפון.

מרדכי יוגב: אמרתם שלא תכסו את זה בסוף, את הפער הזה?

קריאה: לא צריך.

קריאה: יש לו במקום אחר.

מרדכי יוגב: איפה?

דודו כהן: מה שהוא הציג לגבי חרמש.

קריאה: ציר חרמש.

קריאה: זה נמצא כרגע - - -

קריאה: יש ממשק של אג"ת.

קריאה: האתרים האלה לא חלק מפרויקט הסלולר הצבאי.

קובי אלירז: אני אתייחס לזה.

יואב נפשי: הם לא חלק מהפרויקט.

יואב נפשי: כשאנחנו מדברים על פרויקט הסלולר הצבאי, מדובר אך ורק על אתרים של PHI שמשתלבים על תרנים קיימים של צה"ל.

יואב נפשי: כשמדברים על ההשתלבות של פלאפון וסלקום על האתרים האלה כדי למנוע את אותה הפליה, אנחנו מברכים ומעודדים.

יואב נפשי: אבל חשוב להדגיש שהשתלבות כזאת היא לא פשוטה לצה"ל.

יואב נפשי: אנחנו מברכים ומעודדים ומזמינים את פלאפון וסלקום להצטרף ולהשתלב על התרנים הקיימים, אבל נדרשת פה בדיקה תשתיתית לכל אתר ואתר.

יואב נפשי: הרשימה שהועברה אלינו, אנחנו מתואמים מול המינהל האזרחי על רשימה קיימת אצלנו.

יואב נפשי: אנחנו יודעים באיזה אתרים בדיוק סלקום ופלאפון מעוניינים וניתן להשתלב.

יואב נפשי: אנחנו עוד לא יודעים שניתן.

מרדכי יוגב: הרגולטור בעניין הזה כפי שנאמר הוא דודו - - - מרכז.

מרדכי יוגב: לא?

נועם אסידו: אדוני היושב-ראש, שמי נועם, רע"ן תכנון של אגף תקשוב.

נועם אסידו: אני במקצוע הזה אחרי שאני גם מהנדס תקשורת, מתמחה בתחום ה-RF.

נועם אסידו: אני אנסה לעשות סדר בדברים.

נועם אסידו: בפתח הדברים, טנא עומרים הוא אינו מקרקעין צבאי.

נועם אסידו: כלומר, כל השיח שמתקיים בהקשר הזה הוא מול היישוב.

נועם אסידו: לצה"ל אין יכולת לכפות, ולכן גם התקיים שם משא ומתן מסוג אחר.

נועם אסידו: מפה צה"ל נסוג אחור ולא מתערב - - -

מרדכי יוגב: לא, זה תלוי במעבר על מערכת הביטחון או במקום אחר.

נועם אסידו: אני אומר, ברגע נתון זה כמו שהוא כרגע, רצינו להכניס אותו לפרויקט הסלולר הצבאי, וכך זה הולך.

נועם אסידו: עולם הדיגיטל, החוויה הזאת, התופעה הזאת, המהפכה הזאת, לא פוסחת על צה"ל.

נועם אסידו: ועל כן אין ספק שהתרנים שקיימים היום צפויים רק להיות מועמסים עוד יותר באמצעים מסוגים שונים ומשונים, ממצלמות דרך סנסורים ועוד כהנה וכהנה.

נועם אסידו: אתה מכיר, אדוני היושב-ראש, את הרצון שלנו לאחוז באירועים עוד לפני שהם מתהווים, ואני אחסוך פה במילים, על פרויקטים אחרים.

נועם אסידו: כאשר כל חברות הסלולר במדינת ישראל היו בעבר בצורה כזאת או אחרת עם צה"ל בחוזים כאלו ואחרים, כולם ביקרו בתרנים של צה"ל, כולם.

נועם אסידו: עוד מהיותי קצין צעיר זכו כל החברות אחת ל- במכרזים כאלו ואחרים.

נועם אסידו: הנוהל שבו חברה אזרחית מבקשת להשתלב בתורן צבאי הוא נוהל ידוע, הוא מוכר, הוא סדור, הוא מסביר היטב את השיקולים לכאן ולכאן.

נועם אסידו: כאשר אנחנו קיבלנו בצה"ל בקשה להשתלב בכ-38 אתרים, אז הדבר הראשון שאנחנו עושים זה צריכים לבקש מהחברה, אוקיי, יש פה תורן, באיזה גובה אתם רוצים להשתלב על גבי התורן הזה?

נועם אסידו: כי למשטר הרוחות, לאנטנה, למגבר שייכנס למטה, לכל אלה יש השפעה מכרעת על היכולת שלי לתת תשובה.

נועם אסידו: היכולת היא לא שלי, היא קודם כל של חוק מדינה, של קונסטרוקטור, של מי שהקים את התורן, הוא נושא באחריות לתורן כל ימי חייו.

נועם אסידו: אני צריך לשלם לאדם הזה שהולך לבדוק את היכולת הטכנית הזאת.

נועם אסידו: הוא מחויב אליה, הוא כקונסטרוקטור, לא אני.

נועם אסידו: ועל כן לכל בדיקה כזאת יש משמעות כלכלית שצריך להבין אותה, שפרויקט סלולר צבאי, עם כל הרצון הטוב שלו, צריך עוד לפרוס ולהתפרס עד סוף השנה.

נועם אסידו: אנחנו לא יכולים לעמוד בזה.

נועם אסידו: כלומר, יש פה היבטים שכשאומרים שצה"ל מתמהמה בלהשיב תשובה, כי המנגנון עדיין אינו סגור, איך מיישמים את הדבר הזה הלכה למעשה.

נועם אסידו: חוץ מלהגיד שרוצים להשתלב, צריך לאפשר לנו את היכולת להיכנס למשא ומתן עם אותו קונסטרוקטור, לשכור את שירותיו; צריך להגיע למקום ולראות אם לוח החשמל שנמצא למטה יסחוב עוד את המגברים של החברות הנוספות.

נועם אסידו: כלומר, יש פה תהליך, שמהרצון הטוב של כולנו שהדבר הזה ירקום עור וגידים, צריך מתי שהוא לפגוש - - -

מרדכי יוגב: אבל אלו הם תהליכים טכניים, ומאידך לצורך העניין שלא תהיינה השראות.

מרדכי יוגב: למשל, יגיד שירות הביטחון הכללי, לא מתאים לי, יש פה קירבה או השראה, אינני יודע מה.

מרדכי יוגב: יש את כל הבחינות הללו.

מרדכי יוגב: זה קורה כל הזמן.

קריאה: זה קורה גם היום.

נועם אסידו: ברור.

נועם אסידו: כל אתר שחברת מוטורולה זכתה במכרז והיא מבקשת מאתנו להיכנס אליו, עובר תהליך שלם של בדיקה עד כדי בריאות הציבור, של הקרינה, באיזה עוצמות אני משדר ולאיזה כיוון.

מרדכי יוגב: את זה אנחנו מכירים, ויכול להיות שיהיה פה ושם צורך של עלות, של חיזוק עמוד או תוספת לוח חשמל.

נועם אסידו: בוודאות.

אלכס שליו: יש.

אלכס שליו: זה נעשה גם היום.

מרדכי יוגב: ברור.

מרדכי יוגב: אבל זה לא יהיה להקים עוד תורן מ-400,000 שקל ועד 800,000 שקל, אלא להוסיך עוד 20,000 שקל, 40,000 שקל.

נועם אסידו: אני לא מכיר תרנים בעלויות כאלה.

אלכס שליו: זה לא נכון.

אלכס שליו: לפעמים זה עלות של תורן בגלל הנושא של - - -

דודו כהן: כל מה שנאמר פה, אנחנו מכירים את זה.

דודו כהן: אני רוצה להבהיר, אנחנו מתואמים.

דודו כהן: הדברים האלה ידועים, זה נעשה באופן שוטף, אנחנו מבינים שצריך גם חיזוק של תרנים, צריך לעשות בדיקה, צריך להעביר נתונים.

דודו כהן: את כל זה אנחנו מרכזים אצלנו במשרד יחד מול סלקום ופלאפון.

דודו כהן: כרגע מה שאנחנו צריכים בשלב ראשון זה את ההסכמה הפורמלית של צה"ל להגיד כן, שלמעשה כבר נאמרה פה, אבל נאמרה בעל-פה ולא בכתב, ולהגיד משמעויות ביחס לכל מיקום.

דודו כהן: אמרתי, אנחנו נפגשים בימים הקרובים עם אג"ת ואגף תקשוב בעניין הזה, לקבל את הרשימה, ואז יתחיל בדיוק השלב השני, שאנחנו פונים לחברות, באיזה גבהים, איזה תרנים, חיבורי חשמל, כל מה שקשור, מגברים.

דודו כהן: הדברים הלאה ידועים ונעשים באופן שוטף, והם עניינים טכניים מאוד חשובים.

דודו כהן: יש להם גם משמעויות.

דודו כהן: אבל כל זה משני, קודם כל נקבל תשובה עקרונית לעניין - - -

יואב נפשי: התשובה העקרונית היא כן.

מרדכי יוגב: התשובה העקרונית היא חיובית.

מרדכי יוגב: כלומר, להתכנס לעבודת מטה.

יואב נפשי: התשובה העקרונית להתכוונות ולהשתלבות עקרונית.

יואב נפשי: באופן עקרוני, אנחנו מברכים ומעודדים התשלבות של סלקום ופלאפון על התרנים הצבאיים.

יואב נפשי: אנחנו לא יודעים עדיין, וחשוב להבהיר את זה, אנחנו לא יודעים איפה אפשר ואיפה אי אפשר.

יואב נפשי: אנחנו יודעים איפה רוצים להשתלב, ולכל אתר ואתר כזה נדרשת הבדיקה שעליה נועם דיבר.

קריאה: יש לזה משמעות כספית?

תומר ניאזוף: כן.

תומר ניאזוף: יש לזה משמעות, ואני מבקש להדגיש בהקשר הזה שאנחנו מעמידים את התשתית גם במינהל האזרחי וגם של היועץ ההנדסי.

תומר ניאזוף: אבל כל הבדיקות שצריכים לעשות בצה"ל בשביל לשלב את החברות האזרחיות, הן יהיו מתקציב חיצוני.

תומר ניאזוף: זה לא משהו שמשרד הביטחון או צה"ל יישא בו.

תומר ניאזוף: כולל אחרי זה, אם צריך לשנות את הקונסטרוקציה של התורן או אם צריך לעשות עבודות במתקנים כדי להתאים את הקליטה של זה, הכול צריך להגיע מבחוץ.

נועם אסידו: אדוני ה יושב-ראש, אני רוצה להוסיף עוד נקודה אחת, ברשותך.

נועם אסידו: כשאנחנו מדברים על שינויים שאנחנו רוצים לעשות באתרים הקיימים, גם להם יש משמעות.

נועם אסידו: חברת מוטורולה חתומה מול צה"ל על חוזה שבו היא מחויבת לספק כיסוי בנקודות שבהן הגדרנו אותן, נקודות העניין.

נועם אסידו: בכניסה ליישוב אפרת כדוגמה, יש היום אנטנה שהיא סקטוריאלית, היא מכוונת לכיוון מסוים כי לשם רצינו שהיא תהיה מכוונת.

נועם אסידו: אם נניח עכשיו היינו רוצים לשנות את הכיסוי של האיזור - - - ולהכניס אותו לתוך היישוב, אחד מן השניים יצטרך לקרות.

נועם אסידו: א', צריך להחליף את האנטנה, הגובה שלה בהכרח עכשיו הולך להשתנות כי היא כבר לא סקטוריאלית, היא משדרת לכל הכיוונים.

נועם אסידו: יש לזה משמעות על המיקום שלה בגובה, ואם לא בגובה אז בעוצמת השידור.

נועם אסידו: לצה"ל חשוב מאוד שהאינטרס הביטחוני יישמר.

מרדכי יוגב: ברור.

נועם אסידו: והרצון הוא משותף כמובן, אבל צריך להבין שאם דבר כזה יושת על צה"ל, שעכשיו מיקום מסוים, לאור הרצון להרחיב אותו, הופך להיות מושת על - - - של צה"ל, אנחנו לא יודעים לעמוד בזה.

נועם אסידו: על כן אני מתחבר מאוד למה שידידי מהיועכ"ל אמר פה, צריך להבין מהי הקפסולה של הפרויקט שבו אנחנו נמצאים ומה היכולות של - - -

מרדכי יוגב: זה גם מה שעושה PHI כרגע עם תרנים קיימים.

מרדכי יוגב: וזה בתוך החוזה, זה בתוך המכרז.

נועם אסידו: אנחנו מתואמים.

נועם אסידו: אני חושב שמה שנאמר פה עד עכשיו היה מדויק להפליא.

נועם אסידו: זה בדיוק כך כהווייתו.

ענת בן משה: סליחה, אדוני, אני רק רוצה לחדד משהו.

ענת בן משה: אני אשתמש במונח "הקפסולה", של מה ש-PHI זכתה במסגרת המכרז, הוא מדבר על דבר מסוים, ובמסגרת מה שאנחנו שומעים פה, מרחיבים את מה שניתן ל-PHI, וכופים עליהם אפילו במקומות שהם לא רוצים, לתת שירות 360.

ענת בן משה: זאת אומרת, שגם המשאב שהוקצה לחברת PHI על התורן, גם אם הוקצתה אנטנה אחת, למשל, מבחינת עומס לטובת שירות לבסיס, עכשיו הם מקבלים שלוש אנטנות ויכול להיות שזה על חשבון עומסים שיכלו אולי לתת לחברות אחרות.

ענת בן משה: אני כל הזמן מנסה לחדד את מה שחשוב לי שיהיה לשולחן בדיון הזה.

מרדכי יוגב: ברור, ענת.

מרדכי יוגב: אני גם אגע בזה כנושא מרכזי.

מרדכי יוגב: בואו נתקדם.

יואב נפשי: לגבי אתרים ספציפיים שהעלו פה.

יואב נפשי: אתר הרודיון - - - במסגרת סלולר צבאי, אנטנה של PHI עובדת.

מרדכי יוגב: הוא במסגרת האתרים של PHI בסקייפול.

יואב נפשי: בשיח שהתפתח פה לגבי סלקום.

יואב נפשי: שוב, אנחנו חוזרים לאותה נקודה שהשתלבות של סלקום על האתר מחזירה אותנו לאותה בדיקה תשתיתית, אם התורן יכול לקלוט את סלקום, באיזה גובה, באיזו מידה, מה ההתאמות שנדרשות להשתלבות כזאת, ולכן אישור אג"ת כרגע הוא עוד מוקדם.

דודו כהן: יואב, אתה מבלבל בין שני דברים.

מרדכי יוגב: רגע, אני מעדיף כרגע לעצור ולתת לאנשים נוספים - - -

דודו כהן: שדמה זה תורן חדש של סלקום.

דודו כהן: זה לא קשור להרודיון.

יואב נפשי: זה חדש.

מרדכי יוגב: שדמה זה במסגרת 18 האתרים הקודמים.

מרדכי יוגב: זה במסגרת תיאום ודמ"ץ ועבודה של משרד הביטחון, כאתר חברה.

מרדכי יוגב: אתם בהרודיון זה במסגרת הסקייפול של המכרז החדש.

מרדכי יוגב: ענת, בבקשה.

ענת אסיף: מכיוון שכרגע מדובר על פרויקט של משרד הביטחון וצה"ל, הסלולר הצבאי מלווה פנימית במשרד הביטחון מבחינת היבטים משפטיים.

ענת אסיף: אם יתעוררו דברים - - - אותנו, אנחנו לרשותכם.

מרדכי יוגב: פששש, וואי, וואי, ואיי.

מרדכי יוגב: איזה יופי, לקבל שטיח אדום מהמערכת המשפטית.

ענת אסיף: מה?

ענת אסיף: מה?

ענת אסיף: מה?

מרדכי יוגב: תודה רבה.

מרדכי יוגב: בימים אלו אפשר לבשר על זה כסנונית ראשונה של שלום בין הרשות המחוקקת לרשות השופטת.

קריאה: בזכות הקשרים שלנו.

מרדכי יוגב: בסוף הכול - - - גורמים נוספים – שלו, אתה לא היית פה בתחילת הישיבה.

מרדכי יוגב: דווח פה על מיצד אספר, שזה מצד חברת פלאפון, זה שני האנשים היקרים שיושבים לידך, ודבר איתם, עד מאי 2019 בערך, קרי: בתוך החציון השני של 2019 תהיה הצטרפות לתורן של פלאפון.

שלו קיים: - - -

מרדכי יוגב: למה הדחייה?

מרדכי יוגב: אני מודה שאני לא יודע להגיד כרגע.

מרדכי יוגב: אני יכול לשאול.

ענת בן משה: תוכנית עבודה.

ענת בן משה: זה לא בתקציב של שנת 2018.

מרדכי יוגב: שורה תחתונה, הכי מהר שזה קיים, אני לא יודע להגיד אם אפריל או מאי, זה בחציון השני של 2019.

דן קאפח: מקורות, אין להם שם קליטה.

דן קאפח: כל בעיית מים - - - בגלל בעיות חשמל, אז אין שם מים.

דן קאפח: מקורות אין להם קליטה.

דן קאפח: יש שם קטע של קילומטר וחצי שיש שם עשרות תאונות בשנתיים האחרונות, ויש שם קטע שאין שם גם ברק כתום, הרבש"צים גם לא יכולים לדבר ביניהם.

מרדכי יוגב: לבושתנו, עובדי מועצה איזורית גוש עציון הם הראשונים, עוד אצל ראש המועצה הקודם, שלקחו לעצמם פלאפונים של וטנייה וג'וואל, הם לקחו פלאפונים של חברות ערביות כדי שיוכלו לעבוד שם.

מרדכי יוגב: אני צודק?

דן קאפח: כן, כן.

דן קאפח: ככה עשו.

מרדכי יוגב: עוד אצל ראש המועצה הקודם.

מרדכי יוגב: כל העובדים שצריכים לעבוד במזרח גוש עציון ומול היישובים מיצד, אספר, תקוע וכולי, הצטיידו בפלאפונים של חברות פלסטיניות כדי לתת מענה ביטחוני או חילוץ או כל הדברים הללו.

מרדכי יוגב: עוד אנשים פה, לפני שאני עובר לעוזר שר הביטחון?

מרדכי יוגב: יוחאי, דרום הר חברון.

דן קאפח: הר חברון.

דן קאפח: אני מבקש לשלב אותנו בדיון בטנא עומרים, לא רק מול היישוב ולשלב את המועצה, יש לנו יכולת להשפיע שם ולקדם את הדברים.

מרדכי יוגב: על זה דבר איתם פה, תלחצו ידיים, קחו פלאפונים, ושלמה בתור מתווך.

מרדכי יוגב: בלעדינו.

דן קאפח: אין בעיה.

דן קאפח: דבר נוסף, אני מעלה את הנושא של האינטרנט המהיר.

דן קאפח: יש את הנושא של בזק שלאט לאט אנחנו מצליחים להתקדם, אבל שדרוג של התשתיות הקיימות, גם כשלא מוסיפים תרנים - - -

מרדכי יוגב: רגע, תפריד.

מרדכי יוגב: אינטרנט מהיר, היה פה בישיבה אחת בזק לפני שתי ישיבות, אמרו דברו איתם בשוטף, הם יודעים לפתור.

שלמה ועקנין: זה אחרי השוטף.

דן קאפח: אני מדבר על התשתית הסלולרית של האינטרנט, שגם באתרים הקיימים, להעביר מדור 3 לדור 4 זה דבר שהוא אפשרי, ולראות אחרי זה כן מתקדם כי בסוף זה תווך מאוד מאוד חשוב.

מרדכי יוגב: דודו, אתה יודע להשיב על זה משהו?

דודו כהן: כן.

דודו כהן: חברות התחייבו בדור 4 לתת אחוז כיסוי של 99% בשטח C.

דודו כהן: זה מתבצע באיזו שהיא תוכנית עבודה שלהם.

דודו כהן: זה אמור להיות עד סוף 2019, ואני מקווה שזה יקרה.

דודו כהן: זה מה שמופיע.

דודו כהן: אז נכון ש-PHI עכשיו משדרג את עצמו במסגרת הפרויקט של הסלולר הצבאי, אבל זו התוכנית.

שלמה ועקנין: באיזה אחוז?

דודו כהן: 99% רק בשטח C.

דודו כהן: אנחנו לא מדברים על שטחי A ו-B.

דודו כהן: זה בדיוק תואם כמו בישראל.

מרדכי יוגב: שלמה, עוד התייחסויות שלך?

מרדכי יוגב: אני רוצה לזרז.

שלמה ועקנין: קודם כל, לגבי המקומות המדוברים דוגמת עמנואל וכך הלאה, ובית אריה, אני מניח שאחרי הבחירות נוכל לזרז דברים כי אולי זה היה נוח, אולי מסיבה כלשהי אחרת, גם אותן מועצות ביקשו שנחזור אליהן אחרי הבחירות.

שלמה ועקנין: אבל לגבי עמנואל אני מבין את האמירה.

שלמה ועקנין: לכאורה על פי הדברים שנאמרו כאן – דודו, תקן אותי אם אני טועה, אתה מקבל את מה שנאמר פה על ידי החברה?

קריאה: זה לא לכאורה בתחום הזה.

שלמה ועקנין: רגע, דודו.

שלמה ועקנין: אם אין מקום לבוא בדברים כי אין כוונה להקים בכל מקרה אתר על ידי פלאפון, אז אין מה לקיים משא ומתן.

דודו כהן: אני מבקש שתתקדם בעניין הזה בלי שום קשר לאמירה.

שלמה ועקנין: זה מה שרציתי לשמוע.

דודו כהן: לכל היתר אנחנו נסגור - - -

שלמה ועקנין: תודה רבה.

שלמה ועקנין: אני ממשיך.

שלמה ועקנין: לסוגיית ההפליה – אני מתחבר לאמירה מסיבה פשוטה, וצריכים לדעת את המציאות.

שלמה ועקנין: כיום, הדבר הנפלא הזה, מישהו לוקח אותו מאתנו, שזה מערכת מירס, בגלל סוגיית תדרים, מה מחויבים לירדנים, מה לא.

שלמה ועקנין: אני לא יודע.

שלמה ועקנין: לגורמי הביטחון אין מענה הולם היום של מכשיר שהוא שווה ערך מירס.

שלמה ועקנין: אין.

שלמה ועקנין: אנחנו בקריסה כי שמחנו על המציאות המזרח-תיכונית, עוד שנה, עוד שנה, עוד שנה.

שלמה ועקנין: וגם החברות לדעתי בנו על זה.

שלמה ועקנין: יש כתבה שהתפרסמה לאחרונה, ואני מבקש, אם אפשר יהיה לומר מילה.

שלמה ועקנין: אם יש סיכוי כלשהו, אם האמירה היא חד משמעית לא וזה הולך למות בתאריך זה וזה - - -

דודו כהן: אין אמירה חד משמעית לא.

דודו כהן: זה כרגע נבחן ברמת המשרד.

דודו כהן: המשרד יקבל החלטה, אני מקווה בחודש הקרוב.

שלמה ועקנין: מצוין.

דודו כהן: ואז כמובן זה יהיה גם באיו"ש, אחד לאחד.

שלמה ועקנין: תודה, תודה.

שלמה ועקנין: אני רק רוצה לחבר את זה, אם לא, לסוגיית ההפליה.

שלמה ועקנין: השטח לא מחכה.

שלמה ועקנין: יש מה שנקרא POC, שזה לכאורה מקבילה של זה, אבל זה יותר בנוי על אפליקציות.

שלמה ועקנין: המשמעות היא שהמועצות, גופי הביטחון באיו"ש, ירכשו את מה שמתקשר הכי טוב.

שלמה ועקנין: ואם זה יהיה הוט מובייל אז זה יהיה הוט מובייל.

שלמה ועקנין: אז אני אומר את זה כי אנחנו ערב רכישה של מאות מכשירים, מאות מכשירים, והמבין יבין.

מרדכי יוגב: ברור.

עומר שרעבי: אבל גם היום אתה נמצא בהוט מובייל.

עומר שרעבי: המירס הוא הוט מובייל.

עומר שרעבי: אתה נמצא בהוט מובייל.

שלמה ועקנין: הלוואי, הלוואי, אני אומר כרגע, המציאות היא בעייתית.

עומר שרעבי: לא הבנתי - - -

מרדכי יוגב: לא, הוא לא מדבר על זה.

שלמה ועקנין: במיוחד לאור אי מתן מענה הולם על ידי ברק כתום, אז מחפשים חלופה.

שלמה ועקנין: ונקודה אחרונה, כל הנושא של שילוב ב-1208, אני מבקש, קודם כל, אני מברך על הצעד שדודו נקט פה לגבי הנדידה של 1208.

שלמה ועקנין: זה יחזק את מעמדו של 1208 שכל אימת שמתחלף - - -, כל אימת שמתחלף קצין טכני כזה או אחר, אני צריך לבוא ולהסביר את החיוניות כי יש מי שטען מדוע זה חיוני, זה נושא אזרחי, למה אני צריך לעסוק בו.

שלמה ועקנין: בתור אחד שישב בכל חברה וחברה ובדק את הפוליגונים של כל איזור, והשיוך – אני מזכיר שיש חמישה מוקדים מתוך 10-15 שיש באיו"ש שהוגדרו על ידי פיקוד המרכז כמוקדים מובילים, ורק אליהם זורם 1208.

שלמה ועקנין: אני לא אלאה אתכם, אני רק מבקש מהגורמים לשלב אותנו, אותי, בעבודת המטה כדי שלא נעשה - - -

מרדכי יוגב: מול מי אתה מדבר פה כרגע?

שלמה ועקנין: אני מכוון לפיקוד מרכז, להבנתי.

שלמה ועקנין: והנושא הוסבר - - - מרכז האחרון שנכנס עם כניסתו לתפקיד.

מרדכי יוגב: הפונקציה שלך בקשר מרכז?

שי טביבי: קצין טכני.

מרדכי יוגב: היתה פה פעם קודמת קצינה אחרת.

קריאה: הדס.

מרדכי יוגב: אתם ביחד?

שי טביבי: היא סיימה תפקיד, רמ"ט תשתיות - - -

שלמה ועקנין: הדס הובילה את 1208 בשילוב אתנו, והיא הנגישה לנו את החברות ופתיחת כל הפוליגונים.

נועם אסידו: - - -

מרדכי יוגב: אוקיי.

מרדכי יוגב: אז דברו ביניכם אחר כך.

מרדכי יוגב: עושה לי רושם שהוא מהנדס שמבין פה משהו.

מרדכי יוגב: לא שאני מכיר, אבל מבין את העניין - - - קובי, אני מבקש שתיתן את דעתך על השאלה המורכבת של שלב ב', של שילוב סלקום ופלאפון על כל המשתמע.

מרדכי יוגב: נדמה לי שנכנסת כאשר המורכבויות כבר הובעו פה.

קובי אלירז: שלום.

קובי אלירז: דבר ראשון, אכן יש אצלנו עבודת מטה מואצת שמציגה אפילו מספרים, שלקחה בחשבון את כל 38 האתרים, וניסתה לראות כל אחד מה ם מה הוא צריך ואיזו חליפה הוא צריך, למרות שכבר צוין פה שיש כל מיני דברים שאנחנו לא יודעים לאמוד, אבל זה יכול לנוע בין 250,000-300,000 שקל לתורן עד מיליון שקל לתורן.

קובי אלירז: שכל אחד יעשה את החשבון, אבל זה תקציב שאנחנו צריכים לראות איך מגייסים אותו.

קובי אלירז: בסוף אנחנו צריכים לקחת בחשבון את המתיחות שכל תורן קיים צריך לקבל עוד, עוגנים, משקלים.

קובי אלירז: ככל שהצלחתי להיכנס לעומק הסוגיה, זה משתנה ממקום למקום.

קובי אלירז: יש משטר רוחות וכולי.

קובי אלירז: יש גם מקומו שחייבים להחליף את התרנים.

קובי אלירז: אז במקרה הכי ידידותי למשתמש זה יכול להיות 300,000 שקל, ובמקרים המוצעים זה יכול 600,000-700,000 שקל לשדרוג של תורן.

קובי אלירז: זה אומר שצריך לגייס פה בין 15 ל-30 מיליון שקלים - - -

אלכס שליו: זה - - - מיליון שקלים ששמתם - - -

קובי אלירז: רגע, לא, לא, לא.

קובי אלירז: אני מקווה מאוד שלא נגיע - - -

אלכס שליו: תיקחו את ה-30 מיליון, שימו פה.

קובי אלירז: תיקחו?

קובי אלירז: ! אני אגיד לך בדיוק מאיפה אנחנו לוקחים.

קובי אלירז: אל תשב בזחיחותך הגדולה.

אלכס שליו: אני לא יושב בזחיחות - - -

קובי אלירז: רגע, רגע.

מרדכי יוגב: קובי, קובי, תדבר לעניין.

קובי אלירז: אני מדבר לעניין מאוד.

מרדכי יוגב: לא לגופו של איש.

מרדכי יוגב: לגופו של עניין.

קובי אלירז: אני לא לגופו של איש.

קובי אלירז: אל תדאג.

קובי אלירז: אני לגופו של עניין לגמרי.

מרדכי יוגב: כן, תמשיך.

קובי אלירז: שלא תהיה זחיחות רבה מדי.

קובי אלירז: בכל מקרה, על זה מדובר ואנחנו סיימנו את העבודה.

קובי אלירז: בגדול אפשר להשתמש כמעט בכל התרנים.

קובי אלירז: אני אומר עוד פעם, בכל דבר אנחנו חייבים לראות את החליפה שצריך לתפור לכל חברה בהתאם.

קובי אלירז: משרד התקשורת, אני אשמח לשמוע לפחות את תגובתם על הטיוב שנאמר פה לגבי פרטנר PHI, שהם צריכים – פרטנר הרי קיימים על התרנים כרגע לטובת הצבא.

קובי אלירז: זה משרד התקשורת בישיבת פ"ע עם המנכ"ל שלנו אמר שהוא לוקח את זה עליו.

קובי אלירז: זה כ-3.5 מיליון שקל, 4 מיליון שקל, של מה שדובר פה על מקסום של אנטנה קיימת של פרטנר על תורן, רק צריך לטייב אותה לטובת האזרחים.

קובי אלירז: הערכה בעניין הזה היתה 4 מיליון שקלים, ומשרד התקשורת אמר שהוא יודע לתפור את זה מול פרטנר.

קובי אלירז: זה גם יכול להוזיל, וכשאני מדבר על העלויות זה חלק מכלל העלויות.

קובי אלירז: כל דבר שאפשר להתחשב בו פה או לשתף איתו עוד גופים, ודאי שהוא מהותי ורלוונטי.

קובי אלירז: זה לגבי כל העבודה הגדולה הזאת.

קובי אלירז: אני חושב שאפשר להגדיר אותה בלוחות זמנים כי אגף התקשוב בצה"ל עשה עבודה מואצת, וגם לאור בקשתנו ולאור ישיבות אצל המנכ"ל, ולאור הרוח הגבית שניתנת לעניין הזה.

קובי אלירז: היום יש מפה מסודרת על כל האתרים, ועכשיו צריך פשוט ישיבות עבודה, גם עם קמ"ט תקשורת וגם עם התקשוב ועם כל המנגנון שצריך לקרות פה, כדי לראות איך עושים את זה.

קובי אלירז: לנו אין עניין עכשיו, אגב הדבר הזה, לשדרג את כל התרנים של צה"ל.

קובי אלירז: שיהיה ברור.

קובי אלירז: אנחנו רוצים לעשות את זה בצורה חכמה ולהשתדל להשתמש בתרנים הקיימים ככל שניתן.

קובי אלירז: כולם מכירים את זה, גם בתקשוב, גם דודו, אין לנו פה עניין שדרוג מערכות.

קובי אלירז: אנחנו רוצים מבחינתנו win-win.

קובי אלירז: ככל שאפשר לשים את זה במצב קיים, שמצדי יהיה במצב קיים.

קובי אלירז: דבר נוסף, ועליו התגלחנו פה בהתגלחות לא קלה.

קובי אלירז: עמית פה יכול להעיד אם ירצה להעיד, אבל ההתגלחות לא קלה וזה בלי קשר לפרטנר, אבל זה מעיד גם על כל העבודה שצריכה להיות מולנו, מול החוזה שיש מול משרד הביטחון, על לקיחת האחריות, שזה ויה דולורוזה לא קטנה.

קובי אלירז: אני מקווה מאוד שצלחנו אותה.

קובי אלירז: אני מקווה מאוד.

קובי אלירז: אתמול היתה שיחת טלפון אחרי שערבבנו בזה – הגענו לדרגות הבכירות ביותר.

קובי אלירז: לצערי, אני אומר, זה גם אצלנו בבית.

קובי אלירז: אני לא חף מאשמה בדבר הזה.

קובי אלירז: אבל אני חושב שפתרנו את הדבר הזה.

קובי אלירז: הלכנו לשטח והתגברנו על הקשיים בפיילוט כזה, ואני חושב שזה יעיד או יתחיל להכניס את הכול - - - יותר נכון בהמשך.

קובי אלירז: אבל את הסאגה הזאת לגבי ביר זית וגם לגבי אפרת, אני מקווה מאוד ויעידו פה חבריי מפלאפון שזה מאחורינו.

קובי אלירז: למערכת הביטחון יש דרישות ולקיחת אחריות ברחל בתך הקטנה, ולפעמים יותר ממה שחברה פרטית או עירייה לוקחת על עצמה.

קובי אלירז: דבר נוסף, על תקנים דיבר פה אורי לגבי שני התקנים, והערתי עוד פעם למשרד התקשורת - נכון שהתקנים הם תקנים זמניים עם כל המגרעות שלהם, אבל בסוף נתנו שני תקנים לעניין.

קריאה: תקן ויועץ.

קובי אלירז: תקן של רב סרן ליועמ"ש איו"ש ויועץ הנדסי לטובת האירוע הזה.

קובי אלירז: שניהם במכרזים כרגע ואת זה מערכת הביטחון לקחה על עצמה, וגם את זה צריך לקחת בחשבון.

קובי אלירז: עם כל מה שאמרנו זה בסוף גם אירוע אזרחי.

קובי אלירז: דבר נוסף, אני שמח ש-1208 גם יוצא לדרך.

קובי אלירז: ניתנה לזה רוח גבית וגם נאמר על ידי המנכ"ל לתקשורת שהם עושים את זה ודוחפים את זה, וככל שניתן מחייבים את כל מי שצריך כדי לפתוח את התדרים.

קובי אלירז: מכיוון שהולך להיות פה פער תקציבי, אני חוזר לראשית דבריי, שאני לא יודע להגיד כרגע מהו, אבל באופטימיות הרבה הוא 15 מיליון שקל, 18 מיליון שקל, בפחות אופטימיות הוא 25 מיליון שקל, הוא יכול להגיע אולי ל-30, אני מקווה שהוא לא יגיע לשם.

קובי אלירז: בסוף אנחנו צריכים לראות איך יודעים לגייס את הכסף הזה מכלל השותפים לעניין, כולל נציגי האוצר שיש פה - - -

מרדכי יוגב: הפער התקציבי שאתה מעיד עליו הוא לצורך - - - של פלאפון וסלקום על האנטנות?

קובי אלירז: כן, כן.

קובי אלירז: והזכרתי גם בשולי דבריי שיש כ-4 מיליון שקל מה שפרטנר צריכה לעשות עם המשדרים שלה כדי לטייב אותם ל-360 מעלות כפי שהוצג פה, לפריפריאלי.

קובי אלירז: אז זה גם כסף.

קובי אלירז: אני אומנם אמון על ההתיישבות במשרד הביטחון, אבל אני לא נציגם של המתיישבים כרגע.

קובי אלירז: לגבי מה שנאמר פה, אני לא אומר שאני לא מקבל את זה, אבל בחלק מהמקומות ביישובים, לגבי דמי השכירות, זה לא נמצא על מקרקעין, לפעמים זה נמצא על מבנים.

קובי אלירז: ב', אתם נהנים בסוף גם מזה שזה בתוך היישוב ויש רבש"צ ובתוך גדר, זה לא - - - בשטח, בכל זאת זה איו"ש.

קובי אלירז: גם את זה צריך לקחת בחשבון.

קובי אלירז: אני לא מכיר את התחום הזה.

קובי אלירז: אני מוכן לטפל בו.

קובי אלירז: יש פה סיי מול ההתיישבות.

קובי אלירז: אם מישהו פה מתנהג בחזירות, צריך לתת לו בראש.

קובי אלירז: אני אומר את זה חד משמעית.

קובי אלירז: אבל א', תציגו נתונים, ב', קחו את זה גם בחשבון.

קובי אלירז: בסוף זה נמצא בתוך יישוב, זה לא נמצא לכם שם עם איזה מצלמה ולכו תטפלו בזה.

קובי אלירז: זה - - - את היישוב ואת האזרחים בכלל הסביבה.

אלכס שליו: לא דיברנו על פטור מלא.

אלכס שליו: דיברנו על סכומים הגיוניים.

קובי אלירז: בסדר.

קובי אלירז: תעבירו נתונים בהשוואה לעירייה נורמלית כפי שזה, - -

אלכס שליו: אין בעיה.

קובי אלירז: - - תגידו מה שהממונה לוקח ורמ"י לוקחת, ואני מוכן לפעול בעניין.

קובי אלירז: לדעתי יש לנו השפעה לא מבוטלת על היישובים בעניין הזה.

קריאה: תודה רבה.

מרדכי יוגב: יפה מאוד.

מרדכי יוגב: אנחנו נסכם את הדברים.

מרדכי יוגב: ראשית, יש פה מה לברך על ההתקדמות של עצם התוכנית שמקדמת את הכיסוי הסלולרי ביו"ש.

מרדכי יוגב: אנחנו התקדמנו צעד צעד, תורן תורן, בתוכניות שעמלנו בהן כמה שנים טובות, כפי שציין דודו, מ-13 דחפנו ל-15, מ-15 נדחף ל-18, ואיפה שזה קרה אין לי ספק שזה הציל חיים.

מרדכי יוגב: אני מכיר מספיק תאונות שהיו באיזור חרמיה שמהר יותר הגיע שירות רפואי או כל דבר אחר.

מרדכי יוגב: ויש מקומות שעדיין זה לא קיים, ואי אפשר שם לקבל תקשורת או להציל חיים.

מרדכי יוגב: אז עצם התוכנית שפה פרצה לנו של התלבשות על מכרז של מערכת הביטחון, ואני אומר, קובי, גם לכם ודרכך למנכ"ל או לשר, אני מבין שהמנכ"ל היה פה יותר דומיננטי בכל ההשראה של האופציה הזאת של לעלות על התרנים של המכרז הביטחוני.

מרדכי יוגב: וזה משרדי הביטחון, משרד התקשורת, משרדי האוצר והמשפטים, וכל מי שעסק בסיפור הזה.

מרדכי יוגב: זה חילץ אותנו לאיזה מקום.

מרדכי יוגב: והדבר השני, אני מבקש מכם, לצורך העניין מ-PHI, שנקבל את מפת האתרים המוקמים ואת הכיסוי שלהם, גם בטבלת אקסל וגם במפה לוועדה כנייר שיהיה אתנו ונדע את התקדמות - - -

קריאה: יש את זה אצל קמ"ט תקשורת.

מרדכי יוגב: כן.

מרדכי יוגב: אז אני מבקש שתעבירו עותק לוועדה.

מרדכי יוגב: אסף, בינך לבין סגן רמ"א או קמ"ט תקשורת.

מרדכי יוגב: הוועדה תמשיך לעקוב אחרי תוכנית התרנים שבעבודה על ידי החברות הסלולריות במקום שהם, כאשר שלושה אתרים, אני זורק את הכובע לקב"ט יש"ע, שבהם המועצות הן אלה שבינתיים בעייתיות.

מרדכי יוגב: זה עמנואל, זה לשם, אם אינני טועה, סליחה, בית אריה.

מרדכי יוגב: צריך לסגור.

מרדכי יוגב: שייסגר ונעלה.

מרדכי יוגב: זה נשאר כבעיה שלכם.

קובי אלירז: - - - ראשי המועצות בכל המקומות.

מרדכי יוגב: נכון.

מרדכי יוגב: אז אפשר לבדוק מולם.

מרדכי יוגב: וכך לברך על שילוב 1208, שיחות החירום ונדידה לכל החברות.

מרדכי יוגב: מתי אתם רואים את זה מתחיל לעבוד?

מרדכי יוגב: מתי אפשר לבשר על זה לאזרחים?

דודו כהן: אנחנו לא יכולים להגיד כרגע.

דודו כהן: אני מעריך שזה שלושה חודשים.

דודו כהן: אני גם רוצה להדגיש.

דודו כהן: זה לא יפעל בכל הטלפונים.

דודו כהן: לא ליצור ציפיות.

דודו כהן: זה לא בכל הטלפונים.

דודו כהן: יש סוגי טלפונים שהשירות הזה, 1208, לא יכול לפעול.

שלמה ועקנין: רגע, חברים, הוא קיים היום בכל הטלפונים, גם בנייח, גם בנייד, גם מתוך טלפון במשרד בבית.

שלמה ועקנין: הוא קיים היום.

שלמה ועקנין: הוא מוריד אותך במוקד הביטחוני הזמין הקרוב שמקבל אותך, ויודעים גם להעביר מקל ממוקד למוקד.

דודו כהן: אני רוצה להסביר מה אנחנו עושים.

דודו כהן: השירות הזה קיים ה יום, אבל מאחר שעכשיו רשת PHI הולכת ומתרחבת, אז עכשיו גם מינוי של פלאפון וסלקום – אם יש קליטה מרשת PHI, יהיה גם לו ב-1208.

דודו כהן: זה מה שאנחנו עושים.

מרדכי יוגב: כן, ברור.

מרדכי יוגב: אז תן לנו את התאריך שאתה משער שזה יקרה דרך כל האתרים של PHI שמתחילים לפעול.

מרדכי יוגב: הרי הם מוקמים ומתחילים לפעול.

דודו כהן: בחודש הקרוב אנחנו נפגשים עם החברות אחרי שהם פתרו את הבעיות ההנדסיות שיש להם, ואנחנו נקבל לוחות זמנים.

דודו כהן: אני מעריך שזה תוך שלושה חודשים.

דודו כהן: כלומר, עד סוף רבעון ראשון 2019.

דודו כהן: אנחנו מקווים.

דודו כהן: עוד פעם, זו סוגיה הנדסית - - -

מרדכי יוגב: טוב.

מרדכי יוגב: ומזה אנחנו ניגשים לנקודה האחרונה ולא נגענו בעוד נושא.

מרדכי יוגב: לפני כן אני אציין שהגיע אלינו במייל, אז תרשו לי, שאני לא אשכח אותו.

מרדכי יוגב: גם כשאפיינו פה, לא אפיינו במיוחד את איזור מודיעין עלית, שאני קורא לו קרית ספר.

מרדכי יוגב: אני אעביר לך את המייל, למרות שאין לי עותק, או יש לי עותק במייל.

מרדכי יוגב: כל תושבי האיזור במזרח קרית ספר אינם יכולים לקבל שיחות לטלפונים הניידים.

שלמה ועקנין: זה קרה בעקבות הורדת תורן של מירס.

קריאה: ממתי המייל הזה?

שלמה ועקנין: אני לא יודע.

מרדכי יוגב: מיום שני, 5 בנובמבר.

מרדכי יוגב: אני פחות מכיר את האוכלוסיה ואני בדרך כלל מחזיר דבר כזה לראש המועצה ואומר, תנו לי פנייה של מועצה ולא פנייה של אדם בודד.

מרדכי יוגב: כך אני בדרך כלל נוהג בפניות הציבוריות שנוגעות לציבור.

מרדכי יוגב: אבל אני אעביר לך את זה.

קריאה: מדובר רק על הקליטה של המירסים.

קריאה: לא מדובר על קליטה סלולרית אחרת שקיימת.

שלמה ועקנין: זה קשור למה שדיברתי בנושא המירסים.

מרדכי יוגב: דודו, אני מבקש שמול ראש מועצת קרית ספר תיראו את עומק הבעיה, ותראו אם זה דבר בעל פתרון או אם הוא נכנס בתוך המכלול.

מרדכי יוגב: עוד דבר אחד שאני מבקש לשאול, ופה אני פונה דווקא אליכם, אורי.

מרדכי יוגב: אני מעביר לכם את המייל.

אורי מנדס: בשמחה רבה.

אורי מנדס: הרשת של מירס הולכת וגוועת.

אורי מנדס: זו תמונת המצב.

מרדכי יוגב: לא, לא.

מרדכי יוגב: זה לא מירס.

קריאות: זה מירס.

קריאות: זה מירס.

שלמה ועקנין: במקרה שלו זה בעקבות הורדת תורן מירס מצומת שילת.

קריאות: - - -

אורי מנדס: היא רשת שהולכת וגוועת לאור הפרויקטים החדשים.

מרדכי יוגב: אבל השאלה היא אם בחדשים יינתן פתרון.

אלכס שליו: בסוף פברואר היא אמורה להתפרק לגמרי בכל הארץ, אלא אם יהיה שינוי.

מרדכי יוגב: כיסוי של קרית ספר זה משהו שלכם, PHI?

אלכס שליו: יש לנו כיסוי סלולרי - - -

דודו כהן: אלכס, אמרנו שאנחנו בוחנים את זה שתהיה הארכה, זה נבחן במשרד.

דודו כהן: זה הכול.

אלכס שליו: תבחנו.

אלכס שליו: אין בעיה.

אלכס שליו: אני בעד.

מרדכי יוגב: עוד דבר אחד לפני אחרון, ואני אומר פה לך, אורי, משום שחטמ"ר בנימין בעצם עושה היום את עוטף ירושלים – קיבלנו פניות גם מגזרת העוטף וביקשו ממני לתכלל אותן כי אנחנו גם פה בוועדה מיוחדת שהקים יושב-ראש הוועדה אבי דיכטר יחד איתי ויחד עם עמר בר-לב ועם יואב קיש מוועדת הפנים.

מרדכי יוגב: בוועדה המשולבת הזאת – בעבר ניסינו גם ולא עבד, עכשיו עובד – אנחנו מטפלים בבעיות תפר.

מרדכי יוגב: קיבלנו הרשאה גם משפטית לטפל בתפר.

מרדכי יוגב: אז טיפלנו בתפר בדרום בחדירה לבעיות הביטחון.

מרדכי יוגב: היית אתנו בישיבה שם בדרום עם דיכטר.

מרדכי יוגב: טיפלנו בבעיות הגדר בשרון, וטיפלנו בבעיות תפר בירושלים.

מרדכי יוגב: גם עשינו סיור לאיזור - - - ועוד מקומות, עם יושב-ראש הוועדה, קלנדיה ואחרות.

מרדכי יוגב: אני אומר לעוזר שר הביטחון, במקומות הללו של תפר ירושלים, במקום שאולי עוזר לצה"ל ולחטמ"ר בנימין ולכל העוטף, לעבודה המשולבת הזאת שמשתלבת גם ביטחונית, ואני לא יודע כי עוד אין לי את המפה ואת האקסלים, אותן בעיות שנוגעות גם לשכונות מזרח ירושלים, פסגת זאב, נווה יעקב, שכונות אחרות, אינני יודע מה קורה בגילה, הפניות היו מכיוון פסגת זאב, נווה יעקב, וגם מהבנה שלא בכל המקומות בתפר, גם לא בכוחות הצבא, יש בכל מקום.

מרדכי יוגב: זה כנראה חופף, הצד האזרחי עם הצד הצבאי.

מרדכי יוגב: שורה תחתונה, האם ניתן להסתכל, גם במקום שבו זה משרת את הצד הצבאי של חטמ"ר בנימין בעוטף, וממילא זה ייתן גם את המענה לפיקוד המרכז וכל מרחבו ונווה יעקב, פסגת זאב.

מרדכי יוגב: משם קיבלנו, גם מהצד הצבאי וגם מהצד האזרחי, אין לי פה את המייל בכתב, וטוב שנזכרתי כי רשמתי את זה, עם הקטע הזה של עוטף ירושלים, במקום שבו משרת הביטחון יכול באותה מידה לייצר גם את המנגנון של השירות לאותן בעיות שנמצאות גם באותם מקומות אזרחית, אז זה רווח של כל הצדדים.

מרדכי יוגב: עוטף ירושלים.

מרדכי יוגב: דבר אחרון.

מרדכי יוגב: כל העניין תוכלל על ידי מערכת הביטחון, בסופו של דבר.

מרדכי יוגב: אני מבין את הפנייה פה, הביעה אותה הכי חריף, ענת, אבל אנחנו הבנו אותה גם בישיבה סגורה לפני שלושה-ארבעה חודשים, השילוביות של חברות פלאפון וסלקום על התרנים של הפרויקט החדש של סקייפול, שיש לה עלויות, יש לה משמעויות טכניות ואחרות, כפי שהובע פה, וכל תורן ותורן.

מרדכי יוגב: אז אם אני אמרתי 20,000 שקל, וזה עלה עד 200, 300 ו-400 אלף שקל.

מרדכי יוגב: המשמעויות של העלאה של עוד גובה והרשאה של פקמ"ז ושב"כ או אחרים, מטכני ועד מהותי, חייבים בעבודות המטה, דודו, לראות גם פה בסדר עדיפויות.

מרדכי יוגב: ואני חושב שהאינפוט של הוועדה, אתם גם תכניסו את סדר העדיפויות.

מרדכי יוגב: כפי שידענו להגיד סדר עדיפויות נגוהות צפון השומרון, כי היו פיגועים והיה יותר צורך, גם לצבא, היה יותר צורך בתקשורת במקום שאין תקשורת.

מרדכי יוגב: ואמרנו, עדיפות דביר, עדיפות צפון שומרון, חרמש, מבוא דותן, על אף שזה בכמויות האזרחים, לא בהכרח הנקודה הכי – אבל נגוהות נשים בתוך שטח A.

מרדכי יוגב: אז כך תעדפנו.

מרדכי יוגב: יש פה גם מקום לתעדוף ולעבודה, כי בסוף זה אל הכול או לא כלום.

מרדכי יוגב: אלא להגדיר, פה אנחנו רוצים את סלקום ופלאפון בשנת 2019, ופה אנחנו רוצים את סלקום ופלאפון ברבעון הראשון, ברבעון השני, ברבעון השלישי, הרביעי, ומה ב-2020.

מרדכי יוגב: יש פה מקום לסדר עדיפויות, ואני מזכיר שהיה פה כסף שאני לא יודע אם הוא יכול להינתן בדרך הזאת או לא.

מרדכי יוגב: אבל יש מקום לחשוב ולראות.

מרדכי יוגב: אני מבין שמשרד התקשורת פה.

מרדכי יוגב: סליחה, לא שמענו אותך.

מרדכי יוגב: אז תגידי את, בבקשה.

מרדכי יוגב: כי הרגולציה הזאת, אמר לי מנכ"ל משרד התקשורת החדש, נתי כהן, חונה בשדה שלי ושל קמ"ט תקשורת.

מרדכי יוגב: כך הוא אמר לי אצלו בלשכה.

ענבל מעין: נכון.

ענבל מעין: אז כמו שהצבא פה אמר, שהכיסוי הוא לצורך ביטחוני, הוא לא שהאזרחים ידברו סתם להנאתם בדרך, ולכן משרד הביטחון לקחת את האחריות.

ענבל מעין: זה מה שסוכם בין המנכ"לים.

ענבל מעין: לגבי מה שסוכם עם שאר החברות אין לי התייחסות.

ענבל מעין: כרגע סוכם על השלב הראשון עם פרטנר.

מרדכי יוגב: את היית אתנו בישיבה אצל נתי כהן לפני כחודשיים?

ענבל מעין: אני חושבת שכן.

ענבל מעין: זה היה לפני הישיבה אצל המנכ"ל, לפני הסיכום על המתווה החדש.

מרדכי יוגב: יכול להיות.

מרדכי יוגב: אני לא יודע.

מרדכי יוגב: אבל מנכ"ל משרד התקשורת אמר שאת הדבר המורכב הזה של שילוב החברות פלאפון וסלקום, זו רגולציה שלו והיא בשדה שלו.

מרדכי יוגב: כך הוא אמר.

קובי אלירז: חד משמעית.

מרדכי יוגב: בסדר גמור.

מרדכי יוגב: אני מקבל את הדבר, אבל אני אומר, שירה, שיש פה לבוא גם איתכם בדברים.

מרדכי יוגב: בעבר תוקצב כסף בדרך כזו או אחרת, עשר אוצר, עשר ביטחון, עשר תקשורת.

מרדכי יוגב: צריך קודם כל לראות במה מדובר, לראות עניינית במה מדובר.

מרדכי יוגב: אי אפשר לדעת כרגע במה מדובר.

מרדכי יוגב: יכול להיות שיש מקום שזה ללא עלות או עם עלות קטנה, ויש מקום שזה עם עלות של 400,000 שקל כפי שנאמר פה.

מרדכי יוגב: ואני אומר גם מבחינת

מרדכי יוגב: כם, דודו, לעשות סדר עדיפויות.

קובי אלירז: מוטי, אתה צריך להגיד דברים יותר נחרצים - - -

מרדכי יוגב: רגע, עוד דבר אחד.

מרדכי יוגב: יש פה גם עניין של לוח זמנים, כי כל זמן שיידחה ויידחה - - -

קובי אלירז: אני רוצה להזכיר פה את זה שמערכת הביטחון, על אף כל הדילמות בהתחלה, צורך ביטחוני, צורך חיוני, בלה בלה בלה, לקחה אחריות ואמרה, אני במסגרת השדרוג לוקחת את האירוע הזה ומוכנה לשים על התרנים שלי תרנים אזרחיים.

קובי אלירז: גם האוצר וגם התקשורת, שיבינו ויפנימו, וגם אתה - - -

מרדכי יוגב: טוב.

קובי אלירז: לא.

קובי אלירז: חשוב לי להגיד את זה.

מרדכי יוגב: אני חייב לסגור, אני חייב לסגור את הישיבה.

קובי אלירז: לא, אבל אתה חייב - - -

מרדכי יוגב: לכן אני אומר, אנחנו רואים בזה אחריות של מנכ"ל תקשורת, בשילוב של האוצר עם - - -

דודו כהן: אבל הוא ביקש ממני להגיד.

מרדכי יוגב: כן, דודו.

מרדכי יוגב: תגובה אחרונה.

דודו כהן: בשיחה הבוקר עם מנכ"ל משרד התקשורת הוא ביקש ממני להבהיר כמו בפעם הקודמת, לא יהיה כסף של משרד התקשורת כי פשוט אין - - -

מרדכי יוגב: זאת הבעיה המרכזית שלנו, - -

דודו כהן: אין למשרד התקשורת כסף.

מרדכי יוגב: - - איתה אנחנו פותחים את הישיבה הבאה.

מרדכי יוגב: הישיבה הזאת נעולה.

מרדכי יוגב: ואיתה אנחנו גם נמשיך לאורך הדרך עד לישיבה הבאה.